Film Slatko od ništa i u leskovačkom bioskopu - juGmedia\nDokumentarni film “ Slatko od ništa ” reditelja Borisa Mitića biće prikazan u bioskopu Leskovačkog kulturnog centra 5.decembra od 19 sati, a posle projekcije biće upriličen i razgovor sa autorom.\nFlm se prikazuje u organizaciji Filmskog Centra Srbije i DOK Srbija, a u okviru programa Dan domaćeg filma.\n“Slatko od Ništa” je satirična dokumentarna parabola u kojoj Ništa, umorno od našeg nerazumevanja, beži od kuće i dolazi da nam se obrati po prvi i poslednji put.\nDokumentarne kadrove Ničega snimali su desetine direktora fotografije u 70 zemalja, muziku su komponovali Pascal Comelade i Tiger Lilllies-i, a glas Ničega, koje nam se sve vreme obraća u stihu, pozajmio je Iggy Pop.\nFilm “Slatko od Ništa”, u originalu nazvan “In Praise of Nothing” nastao je u koprodukciji Srbije (Dribbling Pictures), Hrvatske (Anti-Apsurd) i Francuske (La Bête), a dobio je podršku Filmskog Centra Srbije, hrvatskog HAVC-a, francuskog CNC-a i Procirepa, holandskog IDFA Bertha Funda, Centra za savremenu umetnost u Ženevi i argentinsko-američke grupacije Faena Art.\nOsim u Leskovcu, Dan domaćeg filma održan je i u Novom Sadu, Subotici, Vrnjačkoj Banji, Gornjem Milanovcu, Pančevu, Lazarevcu, Zrenjaninu, Novom Pazaru, Ivanjici, Čačku, Šapcu i Negotinu.\nNišlije i Valjevčani dišu najzagađeniji vazduh u Srbiji\nNa tradicionalnim Dečjim igrarijama učestvovalo 240 mališana\nU okviru Dana Pčelice u Nišu na stadionu Čair danas je održana po 20. put tradicionalna manifestacija Dečje igrarije, a ovo sportsko nadmetanje za…\nVečeras se igra predstava „Autoputem“\nVRANJE – Na redovnom repertoaru pozorišta "Bora Stanković", večeras je jedna od najgledanijih predstava u poslednjih par godina “Autoputem”.…


M. K. 20. septembra 2020. 06:14\nNaučnici istražuju tezu da je veliki broj ljudi zapravo već imun na SARS-KoV-2 i da je ovaj imunitet proizašao iz običnih prehlada koje takođe uzrokuju virusi korona.\nNaučnici trenutno istražuju moguće imunološke odgovore na SARS-KoV-2, uz pretpostavku da veliki broj ljudi već ima imunitet na ovaj virus.\nOdgovori čelnika javnog zdravlja širom sveta temelje se na pretpostavci da je virus ušao u ljudsku populaciju na teren bez prethodno postojećeg imuniteta. Međutim, niz studija koje sa T-ćelijama koje reaguju na SARS-KoV-2 i kod ljudi koji nisu bili zaraženi, sada otvaraju nova pitanja o stvarnoj prirodi epidemije.\nNajmanje šest studija potvrdilo je postojanje antitela na SARS-KoV-2 kod 20 do 50 odsto ljudi koji, koliko je poznato, nisu bili u kontaktu s virusom.\nU istraživanju krvi od donatora u SAD, čiji su uzorci prikupljani između 2015. i 2018. godine, kod 50 odsto su pronađene vrste T-ćelija koje reaguju na SARS-KoV-2. Slična studija sprovedena je i u Holandiji na uzorcima prikupljenim davno pre pandemije, gde su antitela na SARS-KoV-2 pronađena kod dvoje od deset ljudi koji nisu bili izloženi virusu.\nU Nemačkoj su antitela reaktivna na SARS-KoV-2 uočena kod davaoca krvi koji su negativni na virus. U Singapuru je analiza uzoraka uzetih od ljudi koji nisu bili u kontaktu sa SARS-om ili kovidom 19 pokazala da je u 12 od 29 slučajeva potvrđena reaktivnost na SARS-KoV-2, kao i kod sedam od 11 ljudi koji su bili negativni na virus. Reaktivnost na SARS-KoV-2 je takođe uočena i u Velikoj Britaniji i Švedskoj, kod ljudi koji nisu prethodno bili izloženi virusu.\nRezultate ovih studija, iako nevelikog obima, teško je zanemariti, iako još uvek ne pružaju precizan uvid u ranije stečeni imunološki odgovor na SARS-KoV-2.\nDanijela Vajskof, jedna od autorki studije, ističe da se pretpostavlja je da je reč o imunitetu proizašlom iz običnih prehlada koje takođe uzrokuju virusi korona. Do sličnog zaključka došli su i naučnici u Singapuru, ali su napomenuli da reaktivnost T-ćelija možda potiče i od nekih drugih korona virusa, možda i od onih životinjskih.


Drastične kazne iz Evrolige stigle na adresu Crvene zvezde - Utakmica.rs\n06.11.2013. 16:44 Aleksandar Ilić\nDrastične kazne iz Evrolige stigle na adresu Crvene zvezde\nKošarkaški klub Crvena zvezda Telekom oštro je novčano kažnjen zbog incidenata na utakmici trećeg kola D grupe Evrolige sa Panatinaikosom. Brojni apeli kojima se danima pozivalo na fer i sportsko navijanje, očigledno nisu dospeli do neodgovornih pojedinaca koji su svojim bahatim ponašanjem naneli veliku štetu klubu. Naime, zbog ubacivanja tvrdih predmeta na teren (upaljača i kovanog novca) i upotrebe lasera KK Crvena zvezda Telekom kažnjena je sa čak 12.000 evra.\nU zvaničnom zapisniku sa utakmice stoji da je na početku prve četvrtine na teren ubačen jedan upaljač. Na kraju prvog poluvremena, jedan upaljač pogodio je trećeg sudiju Karmela Paternika pre ulaska u tunel. U zapisniku piše i da je tokom trećeg i četvrtog peroda igre nastavljeno sa ubacivanjem upaljača i novčića na teren, a da je u poslednjoj deonici i tokom produžetka u najmanje tri slučaja korišćen laser. Kao posebno otežavajuća okolnost uzeta je činjenica da se sa upotrebom lasera tokom izvođenja slobodnih bacanja Dimitrisa Dijamantidisa nastavilo i posle upozorenja od strane zvaničnog spikera u dvorani. Disciplinski sudija Evrolige ovoga puta samo je novčano kaznio Crvenu zvezdu zbog činjenice da je ovo prva kazna za klub ove sezone, nakon što je izrečeno upozorenje posle meča sa Lokomotivom Kuban u Kombank areni.\nOno što bi trebalo da zabrine sve one koji vole Crvenu zvezdu je podatak da je klub upozoren da ukoliko se ovakav ili sličan incident ponovi disciplinski sudija u će obzir uzeti razmatranje da Crvena zvezda Telekom bude kažnjena igranjem jedne ili više utakmica pred praznim tribinama. Kao argument za ovako drakonske kazne uzete su u obzir i prošlogodišnje sankcije crveno-belih u Evrokupu. Naime, za četiri kazne u Evrokupu prošle sezone Zvezda je bila primorana da plati 34.500 evra.\nOvako ozbiljne pretnje od strane disciplinskog sudije Evrolige trebalo bi konačno da urazume sve neodgovorne pojedince da svojim ponašanjem mogu da načine nenadoknadivu štetu svom klubu. Finansijske kazne kreću se u rasponu od 10.000 do 100.000 evra, a u slučajevima kada se incidenti ovakvog i sličnog tipa ponavljaju, sankcije mogu biti od igranja utakmica pred praznim tribinama, preko oduzimanja bodova do isključenja iz takmičenja na godinu dana.\nIz tog razloga KK Crvena zvezda Telekom još jednom apeluje da se u budućnosti navija fer i sportski, bez upotrebe pirotehničkih sredstava, lasera i ubacivanja bilo kakvih predmeta na teren, jer to može dovesti do nesagledivih posledica za klub.\nStranica učitana za 1.176056 sekundi.


Širenje saradnje Emirata i Srbije | Predsednik Republike Srbije\nŠirenje saradnje Emirata i Srbije\nBEOGRAD - Novoimenovani ambasador Ujedinjenih Arapskih Emirata (UAE) Đuma Rašid Sejf Zajed Al Daheri predao je danas akreditivna pisma predsedniku Srbije Tomislavu Nikoliću, koji je tom prilikom ocenio da će otvaranje Ambasade UAE u Beogradu dodatno podstaći jačanje naših prijateljskih odnosa.\n"Uveravam Vas da neću štedeti napora u daljem unapređenju prijateljskih odnosa i saradnje između naših zemalja u svim sferama", rekao je ambasador Al Daheri uručujući akreditivna pisma predsedniku Nikoliću.\nNovoimenovani ambasador UAE je, takođe, izrazio nadu da će u ostvarivanju tog plemenitog cilja imati podršku predsednika Srbije i srpske vlade.\nIzrazivši zadovoljstvo što je imenovan za ambasadora u Srbiji sa kojom njegova zemlja, kako je rekao, ima snažne prijateljske veze, Al Daheri je preneo predsedniku Nikoliću i prijateljskom narodu Srbije tople pozdrave predsednika UAE šeika Kalife Bin Zajeda Al Nahjana i svog naroda koji "veoma poštuju i cene srpski narod".\n"Svedoci smo intenzivnog unapređenja bilateralnih odnosa između naše dve zemlje u svim oblastima saradnje, a posebno na planu ekonomije", rekao je predsednik Nikolić poželevši dobrodošlicu novoimenovanom ambasadoru UAE u Beogradu.\nNikolić je podsetio da je u proteklih godinu dana realizovano ili dogovoreno više investicija UAE u srpsku privredu, dok su između dve zemlje potpisani važni međudržavni sporazumi.\nOblasti u kojima postoji potencijal za produbljivanje saradnje su brojne, rekao je predsednik Srbije, navodeći među njima poljoprivredu, energetiku, avio saobraćaj, građevinarstvo, informaciono-komunikacione tehnologije i turizam.\n"Otvaranje Ambasade Ujedinjenih Arapskih Emirata u Beogradu, kao što je i Republika Srbija prethodne godine otvorila svoje diplomatsko predstavništvo u Abu Dabiju, pružiće dodatni podsticaj jačanju naših prijateljskih odnosa", istakao je Nikolić.\nBilateralni odnosi između Srbije i UAE, u kojima nema otvorenih pitanja, predstavljaju primer iskrenih i dobronamernih odnosa, kazao je predsednik Nikolić i izrazio ubeđenje da ćemo u narednom periodu nastaviti da ih unapređujemo.\n"Posebno smo zahvalni zbog zajma koji je Vlada Emirata Abu Dabi pod veoma povoljnim uslovima odobrila Vladi Republike Srbije, a koji će u značajnoj meri doprineti razvoju naše zemlje", naglasio je Nikolić.\nOn je izrazio uvrenje da će novoimenovani ambasador UAE učiniti sve sa svoje strane da se očuvaju postojeći i dalje unaprede svi oblici saradnje od obostranog interesa, uveravajući ga, istovremeno, da će sa srpske strane imati svu potrebnu pomoć, gostoprimstvo i podršku tokom svoje misije.\nPredsednik Nikolić je, takođe, predsedniku UAE šeiku Kalifi bin Zajedu Al Nahjanu i prijateljskom narodu te zemlje uputio srdačne pozdrave i najlepše želje za budući prosperitet zemlje.\nVlada Srbije je početkom marta 2013. godine donela odluku o davanju saglasnosti za otvaranje Ambasade UAE u Beogradu, a početkom februara prošle godine donela je odluku o otvaranju Ambasade Srbije u UAE.\nU saopštenju Ministarstva spoljnih poslova Srbije tada je navedeno da je ta odluka rezultat zajedničke vizije Beograda i Abu Dabija o potrebi jačanja međusobnih veza, političke i pre svega ekonomske saradnje.\nPre toga su diplomatski odnosi Beograda i Abu Dabija funkcionisali na nerezidencijalnoj osnovi, preko Ambasade RS u Kairu, odnosno Ambasade UAE u Rimu.


Đorđe Miketić: Naredne subote dva dodatna zahteva i blokada na 100 lokacija - Društvo - Dnevni list Danas\nPočetna » Vesti » Društvo » Đorđe Miketić: Naredne subote dva dodatna zahteva i blokada na 100 lokacija\nDanas Online06.12.2021. 00:17\nPodsetimo, na protestima protekle dve subote ekološki aktvivisti su zahtevali izmenu Zakona o referendumu i povlačenje Zakona o eksproprijaciji, a kako ističe Miketić za Vreme tim zahtevima dodaće još dva: da Skupština Srbije zabrani Rio Tintu i svakoj drugoj komapaniji da pravi rudnik litijuma u dolini Jadra i da predsednica Regulatornog tela za elektronske medije Olivera Zekić i svi čalnovi REM-a podnesu ostavku.\nMeđutim, prilikom jučerašnje posete Gornjim Nedeljicama Vučić je rekao će „da vidi kakve su ugovorne obaveze”, što je, po rečima Miketića, razlog da se sada zahteva da Skupština naloži raskidanje svih postojećih ugovora sa Rio Tintom. Iz predsednikovih reči, kaže, može se zaključiti da tu nešto postoji.\nOn je istao da su se ljudi oslobodili straha i da će se naredne subote održati protesti na sto lokacija, kao i da će biti organizovani neki vidovi zabave, poput muzike i kuvanog vina.\nblokada putevaekološki protestiĐorđe MiketićBeograd


OPŠTINA Alibunar planira da u toku ove godine izgradi potpuno novi objekat vrtića u Banatskom Karlovcu, s obzirom na to da je sadašnji objekat napravljen od azbesta. Projekat već imaju, jer su lane za njegovu izradu iz svog budžeta izdvojli 2,4… »\nKAKO bi stimulisali rađanje dece, Opština Alibunar je prošlog februara donela odluku da, osim za prvorođenu bebu, jednokratnu novčanu pomoć daje i za drugo, treće i četvrto dete u porodici. Za prvu bebu Alibunarčanke već godinama dobijaju po… »\nNAJUSPEŠNIJI sportisti opštine Alibunar za 2020. godinu ove godine su, osim diploma, po prvi put dobili i novčanu nagradu, kao stimulans za postizanje još boljih rezultata u budućnosti. Lokalna samouprava je nagradila petoro pojedinaca iz dva… »\nVečernje novosti 31.12.2020\nU OPŠTINU Alibunar ovih dana je stigla inicijativa da se jednoj ulici, trgu ili novoizgrađenoj fiskulturnoj sali u tom mestu da ime istaknutog sportskog radnika Tiberija Gerge. Inicijativu je poslao bivši rukometaš, a danas sportski novinar Doru Barba… »\nKAO znak pažnje i izuzetne zahvalnosti prema onima koji su podneli najveći teret pandemije, Opština Alibunar je obezbedila zahvalnice i simbolične novčane nagrade za svih 108 zaposlenih u lokalnom Domu zdravlja. Darove im je uručila predsednica… »\nSVA deca sa teritorije Opštine Alibunar ovih dana će dobiti novogodišnje paketiće. Lokalna samouprava obezbedila je 1.500 slatkih paketića za svu decu od jedne godine starosti do četvrtog razreda osnovne škole. Zbog nemogućnosti okupljanja… »\nVečernje novosti 30.12.2020\nJovana Aćimović iz Alibunara čokoladnim čudima izgradila karijeru\nALIBUNAR: Uprkos diplomi Ekonomskog fakulteta, Jovana Aćimović je svoj poslovni put preusmerila u sasvim neočekivanom ali i te kako slatkom pravcu – čokoladi. Na takvu promenu odlučila se pre tri godine, da bi prošle ozvaničila svoje ostvarenje… »\nNovine u BUDžETU Opštine Alibunar: U 2021. ponovo će subvencionisati lokalne poljoprivrednike\nVečernje novosti 28.12.2020\nOPŠTINA Alibunar usvojila je budžet za 2021. godinu, koji će iznositi oko 760 miliona dinara, od čega je 44 miliona dinara preneto iz prethodne godine. Novina u ovom budžetu je to što će posle mnogo godina lokalna samouprava ponovo davati… »\nŠkola u Banatskom Karlovcu dobila grejanje\nBANATSKI KARLOVAC: Osnovna škola „Dušan Jerković” i Predškolska ustanova „Proletarac” u Banatskom Karlovcu konačno su dobile novi kotao, koji ove dve ustanove napaja toplotnom energijom. Taj višegodišnjei problem počeo je da se rešava pre… »\nUživo - Novak izgubio i drugi set: Novak igra loše, otišao je u svlačionicu!\nMondo pre 5 minutajoš 45 povezanih\nB92 pre 40 minutajoš 16 povezanih


Prvi put nakon velike pauze, beogradski alternativni bend E-play moći ćemo da čujemo i vidimo uživo u subotu 29. avgusta u bašti kluba Fest. “Evo desila se mogućnost da probamo da održimo koncert i radujemo mu se kao nikada do sada. Nije lako živeti ovaj život na “pauzi” i baš zbog toga se nadamo da ćemo uspeti da stvorimo posebnu energiju u Festu. Jako nam je nedostajala publika i ovaj predstojeći susret 29.avgusta će stvarno biti nestvaran za sve nas” izjavila je Maja Cvetković povodom predstojećeg koncerta i dodala da je važno da u ovom periodu budemo pažljivi: „Molimo sve koji dođu na koncert da budu odgovorni i prema sebi i prema drugima kako bi se ovaj dogadjaj uspešno održao.\nMislim da je svima već jasno koje su to mere koje treba da se preduzmu.”\nUlaznice po ceni od 1000 RSD u prodaji su od utorka , 25.avgusta u klubu Fest i u Felix Shopu (TC Sremska).


Stevanović: Ne potcenjujemo Partizan - Vaterpolo vesti\nPočetna » Domaća takmičenja » Stevanović: Ne potcenjujemo Partizan\nStevanović: Ne potcenjujemo Partizan\n(Foto: VK Radnički Kon Tiki)\nPosle uspešnog starta u kvalifikacijama za Ligu šampiona i prolaska u drugu rundu, vaterpolisti Radničkog Kon Tikija u nedelju utakmicom protiv Partizan Rajfajzena započinju takmičenje u Triglav regionalnoj ligi.\nTrener kragujevačkog tima, Uroš Stevanović, istakao da je prelazni rok dugo trajao, ali da je na kraju zadovoljan sklopljenom ekipom i da su ciljevi Radničkog vezani za domaće trofeje.\n– Sastav je dosta promenjen u odnosu na prošlu sezonu, otišli su nam neki najbolji igrači. Međutim, doveli smo veliki broj novih vaterpolista, što iskusnijih, što mlađih koji treba da iskoriste ovu sezonu za svoju afirmaciju. Pred nama je veliki broj utakmica, a ciljevi su nam pre svega vezani za domaće trofeje, koji su nam izmakli u protekle dve sezone. Mislim da ova ekipa može da ispuni naše ambicije – izjavio je Stevanović.\nOn je dodao da je utakmica sa Partizanom važna i zato što će se ti bodovi najverovatnije prenositi u domaće prvenstvo.\n– „Crno-beli“ imaju još mlađi sastav u odnosu na prošlu sezonu, sa trojicom seniorskih reprezentativaca, dok su svi ostali omladinski šampioni Evrope. To je mlada i ambicionzna ekipa koja poseduje kvalitet i verujem da će kroz izvanredan rad sa Vladimirom Vujasinovićem i velike utakmice podizati nivo igre i na kraju sezone biti konkurentni za trofeje. Imamo imperativ pobede, ali ih ne potcenjujemo – kazao je Stevanović.\nNa konferenciji je predstavljen i Stefan Živojinović, reprezentativni golman koji je u Radnički došao upravo iz Partizana.\n– Jako mi je drago što sam došao u Radnički, pogotovo što sam sa trenerom Urošem Stevanovićem sarađivao u mlađim kategorijama Partizana, a zatim i kroz reprezentaciju. Triglav liga je velika stvar za vaterpolo u regionu. Mislim da će doprineti popularizaciji ovog sporta. Prvu utakmicu igramo baš protiv Partizana, u kom sam proveo 17 godina, i osećanja su mi pomešana pred taj duel, ali daću sve od sebe da pobedom otvorimo ovo takmičenje – rekao je Živojinović.\nUtakmica između Partizan Rajfajzena i Radničkog Kon Tikija na programu je u nedelju od 17 časova i 15 minuta na bazenu SC „Banjica“, a meč će prenositi Arena sport 1.\nPrvu utakmicu pred domaćom publikom Radnički igra u sredu, 8. oktobra, od 18.30 časova, protiv splitskog POŠK-a, a karte za taj duel već su u prodaji na info pultu bazena, po ceni od 200 dinara.


SEECP, arhivska fotografija\nKosovo je u ponedeljak, 15. jula preuzelo jednogodišnje predsedavanje u Procesu saradnje jugoistočne Evrope (SEECP). Na svečanom otvaranju predsedavanja, Ministar spoljnih poslova Kosova Behdžet Pacoli je pred stranim ambasadorima predstavio i prioritete Kosova, a oni su promocija kulture i mladih umetnika, kulturno nasleđe, i pozitivan razvoj u sektoru energetike u regionu.\nNa konferenciji za novinare nakon sastanka, istakao je da će Kosovo tokom predsedavanja dodatno doprineti „mirnom okruženju, dobrosusedskim odnosima i stabilnosti, prevazilazeći podele kroz sveobuhvatan i koherentan pristup regionalnoj saradnji i promovišući evropske integracije“.\n„Usko ćemo sarađivati sa svim članicama SEECP-a i sa regionalnim i međunarodnim strukturama“, kazao je Pacoli na konferenciji za medije.\nOn je dodao da će se Kosovo fokusirati na povezanost kako bi se „bolje iskoristili putevi i veze između ekonomije, infrastrukture i ljudi“. Kao glavni prioritet istakao je i prekid odlaska mladih, ali i potrebu razvijanja turizma na Kosovu, kako bi postalo „bliže Evropi i svetu“.\nPacoli je takođe govorio i o prošlonedeljnom samitu SEECP-a održanom u Sarajevu, kada je Kosovo odbilo da učestvuje, zato što „nije bilo tretirano jednako kao i ostale države članice“.\n„To je moglo da se izbegne dobrom političkom voljom i koordinacijom između država, međutim, Kosovo je opredeljeno da bude kredibilan i konstruktivan partner u regionu i u skladu sa glavnom misijom SEECP-a“, istakao je ministar Pacoli. \nOtkazivanje učešća Kosova tema ministarskog sastanka u Sarajevu\nZemlje članice SEECP-a su Kosovo, Albanija, BiH, Turska, Severna Makedonija, Hrvatska, Crna Gora, Srbija, Slovenija, Bugarska, Grčka, Moldavija i Rumunija.


Održan 59. Festival rusinske kulture „Crvena ruža“\nNova LED rasveta za Srednju školu sa domom učenika „Petro Kuzmjak“\nObjavio Urednik u 2. novembra 2020.\nZbog nepovoljne epidemiološke situacije sa koronavirusom 59. Festival rusinske kulture „Crvena ruža“ održan je u subotu u izmenjenoj koncepciji.\nZbog preporučenih zaštitnih mera, Festival u Velikoj sali Doma kulture moglo je da prati 80 ljudi, ali organizatori su se potrudili da program prate i drugi zaiteresovani preko društvenih mreža.\nDirektan prenos gledaoci su mogli da prate na YouTube kanalu Qmedia, a snimak se dalje prenosio i na fejsbuk grupama Doma kulture i Crvene ruže.\nOvogodišnji festival osmišljen je kao revijalni koncert na kojem su bili učesnici samo iz Ruskog Krstura, a na kojem su nastupili solisti, devojačka pevačka grupa Aria i Veliki narodni orkestar Doma kulture.Učesnici su izveli narodne i zabavne kompozicije uglavnom sa prošlih “Crvenih ruža”.\nOve godine manifestacija za decu”Crveni pupoljak”, nije održan.


Ceo dan na "sedećem poslu"\nBiraju samo pametne partnere: 3 intelektualno najmoćnija horoskopska znaka\nJelovnik hrvatske doktorke za moćan imunitet\nGrčka ostrva podeljena u tri zone, prema ovom kriterijumu\nCeo dan na „sedećem poslu“\nI. M. 14. decembra 2012. 00:00\nPriličan broj dama provede ceo dan na poslu sedeći, što ostavlja brojne štetne posledice na njihovo zdravlje i neretko im primetno skrati životni vek. To ne znači da će vas "sedeći posao" sam po sebi ubiti, ali znači da bi preterano sedenje trebalo kombinovati s kretanjem.\nDugotrajno sedenje smešta dugotrajni pritisak na donji deo leđa i na repnu kost, što vremenom donosi bol u leđima, nekad čak i uklešten nerv. Pored toga, istraživanja pokazuju da što više vremena provedete sedeći, to je veća verovatnoća da ćete dobiti rak i/ili srčane probleme. Takođe, što više vremena provedete u pasivnom stanju (kao što je sedenje), veće su šanse za raniju smrt. Naše telo je predviđeno za kombinaciju kretanja i mirovanja, ne maltene konstantnog mirovanja uz minimalan utrošak energije.\nTo ne znači da morate dati otkaz na kancelarijski posao koji ste teškom mukom dobile. Bilo bi preporučljivo, međutim, da na svaki sat vremena pet minuta provedete krećući se. To može biti odlazak do toaleta ili do aparata s vodom, ako ništa drugo u tom trenutku nije izvodljivo. Još je i bolje ako možete nakratko da izađete i, ako ima stepeništa u zgradi u kojoj radite ili u blizini, popnete se i spustite nekoliko spratova, ili lagano optrčite nekoliko krugova oko zgrade (može da deluje šašavo, ali ćete se bolje osećati). Ako imate bolove u donjem delu leđa, ubacite i malo istezanja makar jednom na svaka dva sata. Jedna od dobrih (i zabavnih!) vežbi istezanja jeste da članak jedne noge stavite na koleno druge, savijte se unapred koliko možete, ostanite tako nekoliko sekundi, i ponovite drugom nogom.\nJoš nešto: ukoliko radno vreme provodite u sedećem položaju, pokušajte da vam i slobodno vreme ne prođe tako. "Vegetiranje pred televizorom" povezano je s brojnim problemima, od kojih su prejedanje, dijabetes i srčani problemi samo neki. Što više uspete da se krećete, to bolje po vas i vaše zdravlje.\nDžaba se „lickate“: muškarcima ste najseksepilnije baš u…


O čemu će se razgovarati s predstavnicima DFC kad dođu u BG\nTanjug 12. septembra 2020. 13:54\nBEOGRAD – Predstavnici američke razvojne banke (Development Finance Corporation), DFC, za desetak dana stižu u Beograd, gde će im, na osnovu sporazuma iz Vašingtona, biti sedište, tačnije regionalni „hab“, a o čemu će sve razgovarati sa partnerima u Srbiji još nije zvanično najavljeno, izuzimajući projekte predviđene dpokumentom iz Bele kuće.\n„Mnogi su bili protiv tog auto-puta, ali to je velika greška zato što svaki auto-put za Srbiju znači mnogo i to je naša mogućnost da izađeno na albansku luku. Taj put će nastaviti da se radi“, rekla je ona.\n„Što se tiče avio saobraćaja, tu je stvar malo komplikovanija. Nije sporno da lete neke druge kompanije, ali nije još uvek jednostavno omogućiti da leti naša Er Srbija. U narednom periodu hoćemo da obezbedimo našoj kompaniji da može da leti sa prištisnkog aerodroma, a da to ne znači da je došlo do bilo kakvog priznanja, jer nije“, zaključila je Mihajlović.\nDFC, kako stoji na sajtu te institucije, sarađuje sa privatnim sektorom da finansira rešenja u najkritičnijim izazovima kojima se suočava svet u razvoju danas.\nRudne rezerve u SR 200 mlrd dolara, uskoro veća rudna renta\nJunajted Grupa preuzima bugarsku novinsku kompaniju Vestnik…\nDamljanović novi direktor Šnajder elektrik razvojnog centra


Nagradni konkurs - CGS Labs Infra Challenge 2018/2019 - Savez studenata Saobraćajnog fakulteta\nZadovoljstvo nam je da obavestimo sve studente Saobraćajnog fakulteta da je u toku nagradni konkurs kompanije CGS Labs. i koji traje do kraja februara meseca (rok za prijavu, dok je rok za predaju projekta 30. maj)\nKompanija CGS Labs je dugogodišnji partner Saobraćajnog fakulteta, i upravo neke od njihovih softverskih reštenja naši studenti koriste u nastavi.\nIzradite projekat infrastrukturnog objekta uz korišćenje CGS Labs programske opreme Plateia, Ferrovia ili Aquaterra, na platformi Autodesk ili BricsCAD. Na konkursu možete učestvovati diplomskim radom, seminarskim radom odnonsno bilo kojim projektom koji ste sami izradili.\nPrijave na konkurs traju do 28. februara, dok je rok za predaju projekta 30. maj.\nPrijave za konkurs kao i dodatne informacije pronađite na linku:


Autor Evropska opservatorija za novinarstvo - EJO. Osim brojnih promena u načinu izveštavanja, poslovanju i funkcionisanju medija, digitalno doba donelo je i prve "onlajn etičke dileme".\nDa li bi novinar trebalo da bude prijatelj sa svojim izvorima na Fejsbuku, da li bi trebalo da prenosi njihove tvitove, da li je opravdano "lajkovati" stranicu kompanije o kojoj se izveštava, i da li takav vid podrške kompromituje novinarsku objektivnost? Ovo su samo neka od pitanja na koja pokušavaju da odgovore redakcije širom sveta.\nI dok neke medijske kuće kao što su Asošiejted pres i Volstrit žurnal imaju pismena uputstva kojima se reguliše ponašanje novinara na društvenim mrežama, u Rojtersovom priručniku se navodi da se svet brzo menja i da će novinari morati da primene zdrav razum u mnogim slučajevima. Koliko god "lajkovanje" nečije stranice na Fejsbuku već na prvi pogled delovalo nespoivo sa objektivnošću novinara, često je to jedini način da se prate sve objave na datoj stranici, ali i da se lociraju potencijalni izvori. Ceo tekst možete pročitati ovde.TweetShare\tČita se...\tStudentska prаksa u Nаrodnoj skupštini\nObrazovan Savet za bezbednost proizvoda\nKako do direktnih investicija?


OHR: Imenovanje direktora policijskih institucija ne smije biti političke prirode - Klix.ba\nBiH OHR: Imenovanje direktora policijskih institucija ne smije biti političke prirode\nOHR: Imenovanje direktora policijskih institucija ne smije biti političke prirode\n12.12.2014. u 14:55\nReagirajući na medijske izvještaje i spekulacije da političke stranke razgovaraju o imenovanju novog direktora Državne agencije za istrage i zaštitu (SIPA) u okviru procesa raspodjele političkih pozicija, iz OHR-a ističu da bi tako nešto bilo protivno odredbama Zakona o policijskim službenicima.\n"Daljnje spekulacije u tom smislu, ili pokušaji da se izmijene postojeće odredbe da bi se omogućilo političko imenovanje direktora policijskih organa, bile bi u suprotnosti ne samo sa zakonom nego i protivne najboljim primjerima iz prakse kojima se osigurava profesionalno obavljanje policijskog rada u BiH, uz adekvatnu zaštitu od neodgovarajuće političke kontrole nad ovim institucijama", saopćili su iz Ureda visokog predstavnika u BiH (OHR).\nNaglasili su da Zakon o policijskim službenicima sadrži izričite odredbe koje imaju za cilj da osiguraju da se direktori policije biraju samo među onim kandidatima koji trenutno rade kao policijski službenici najvišeg ranga i imaju neophodne vještine i dugogodišnje radno iskustvo i da se biraju za fiksni mandat.\nOve odredbe namjerno su ugrađene u Zakon kao mehanizam za sprječavanje neprimjerene političke kontrole nad radom policije te iz OHR-a dodaju da se policijski direktori ne mogu ponovno imenovati na osnovu izbornog ciklusa.


Praznik rada u regionu u senci političkih dešavanja | TV KANAL 9 NOVI SAD\nNaslovna KOMŠIJE BIH Praznik rada u regionu u senci političkih dešavanja\nPraznik rada u regionu u senci političkih dešavanja\nMeđunarodni praznik rada, kao simbol borbe za veća prava radnika, simbolično je danas obeležen i u državama regiona, gde je sve, ipak, ostalo u senci aktuelnih političkih zbivanja, prenosi RTS.\nU Hrvatskoj, na primer, gde se narednih dana očekuje burna sednica Sabora na kojoj će biti zatražena smena predsednika parlamenta Bože Petrova, brojni članovi Saveza samostalnih sindikata Hrvatske, Matice hrvatskih sindikata i Nezavisnih hrvatskih sindikata, te oko 1.000 građana Slavonskog Broda, okupilo se u tom gradu na prvomajskom protestu.\nGlavna poruka je bila – “Vreme je za naš oporavak! – Hrvatska treba veće plate i kvalitetna radna mesta”.\n“Očekujemo da ova vlada koja izražava socijalnu osetljivost, barem tako priča Plenković, shvati našu poruku i da do kraja godine poveća minimalnu platu na 3.500 kuna. Smatramo da u Hrvatskoj ima prostora za to jer raste BDP”, poručio je regionalni poverenik za Slavoniju i Baranju Sindikata metalaca Hrvatske Antun Štivić.\nHrvatski sindikalci zatražili su mere za posticanje proizvodnje i izvoza, investicija, uključujući socijalne investicije, kvalitetnu stambenu politiku, promociju socijalnog dijaloga i posebno kolektivnog pregovaranja i sklapanja kolektivnih ugovora na svim nivoima u privatnom i javnom sektoru.\n(Ne)zaposlenima u BiH i Republici Srpskoj zvaničnici nisu čestitali današnji praznik, a mirno protestno okupljanje održano je u Banjaluci.\nMirna protestna šetnja održana je od Trga Krajine do zgrade Narodne skupštine, a potom pored zgrade vlade do parka “Mladen Stojanović”, gde su pročitali prvomajski proglas koji sadrži zahteve socijalnim partnerima.\nUčesnici su nosili transparente sa porukama: “Mi smo radnici, a ne robovi”, “Na vašoj trpezi izobilje, na radničkoj samo bilje”, “Kazne za sve prekršioce zakona”, “Hoćemo veće plate”, “Stop nasilju nad radnicima”…\nOni traže veću socijalnu pravdu, političku i ekonomsku stabilnost i smanjenje sve većeg jaza između “šačice bogatih i velikog broja siromašnih”.\nS druge strane u Sarajevu su ulice puste, nije bilo čak ni vozila.\nPortal Kliks konstatuje da je to zato jer su mnogi građani otputovali u toplije krajeve, inostranstvo i okolna izletišta, posebno na planine.\nU tom gradu je danas održana posebna sednica Glavnog odbora Saveza samostalnih sindikata Bosne i Hercegovine.\nPredsednik tog sindikata Ismet Bajramović je sednicu nazvao protestnom jer je na njoj, kako kaže, usvojen proglas, koji se uglavnom tiče zahteva za donošenje zakona i kolektivnih ugovora koji nisu na štetu radnika.\nU Crnoj Gori su protestno šetali predstavnici Unije slobodnih sindikata (USS), poručivši da vlada mora da reši goruće probleme radnika, kao i da budžetske krize ne bi trebalo rešavati dodatnim opterećenjem građana.\nŠetnja je održana pod motom “Vratite nam dostojanstveni rad”, sa tri osmice, jer, kako su poručili iz USS-a, ekonomsko-socijalni položaj i uslovi rada ne odgovaraju 21. veku, pri čemu su iz godine u godinu položaj i prava zaposlenih sve gori.\nProtestu je prisustvovalo oko 200 građana, prenela je RTCG.\nPrvi maj u Makedoniji je u znaku posete američkog zvaničnika Brajana Hojta Jia, koji u Skoplju razgovara sa predsednikom države Đorđem Ivanovim i liderima dve najuticajnije partije Nikolom Gruevskim i Zoranom Zaevom.\nVišegodišnja politička kriza u Makedoniji, posebno je eskalirala nakon decembarskih vanrednih parlamentarnih izbora, pa tako ta država ni nakon četiri i po meseca nema vladu, ima predsednika parlamenta, čiji izbor osporava predsednik i najuticajnija vladajuća partija VMRO-DPMNE, a 15. maja ističe rok za promenu gradonačelnika i predsednika opština, a lokalni izbori nisu ni raspisani.\nMakedonski mediji konstatuju da su prava radnika u toj državi urnisana.\nDojče vele na makedonskom jeziku konstatuje da je statistaka poražavajuća, te da se prava radnika svakodnevno krše. (RTS)\nPrethodni tekst1. maj – haos u Istanbulu i Parizu, parada u Moskvi (Video)\nSledeći tekstHitna pomoć intervenisala 87 puta


VojvodinaCafe - Noć istraživača 23. septembra\nNoć istraživača 23. septembra\nVest objavljena: 29.08.2011 09:50\n"Noć istraživača", manifestacija koja za cilj ima promociju nauke na zabavan način, održaće se 23. septembra u Novom Sadu, Beogradu, Subotici i Zrenjaninu.\nNovosađani će program moći da vide u Ledenoj dvorani Spensa i na Petrovaradinskoj tvrđavi. PR manifestacije Aleksandra Gak očekuje da će ovogodišnja "Noć istraživača" nadmašiti prethodnu.\n"Ove godine očekujemo, što se Novog Sada tiče, bar 15.000 posetilaca. Program je bogatiji, sadržajniji, imamo već prijavljeno preko pedeset eksperimenata, a neki od njih će ovde doživeti svoje premijere. Imaćemo atraktivan program i za najmlađe", kaže Aleksandra Gak.\nOvo je druga godina kako se u Srbiji organizuje "Noć istraživača", a čitav program će realizovati Fakultet tehničkih nauka i Prirodno-matematički fakultet. Prošle godine izvedeno je 45 eksperimenata i demonstracija, učestvovalo je preko 150 istraživača, a manifestaciju je posetilo oko 9.000 posetilaca.


Back HRANA I PIĆE VINO Dr Dragoslav Ivanišević: Ubeđen sam u bolji kvalitet vojvođanskih vina\nsreda, 09 januar 2019 09:56\n- Radi se o najsavremenojem uređaju, laboratoriji vodećeg brenda kada je u pitanju ova vrsta analitike. Neposredan značaj ovakve analize, pored naučno-istraživačke delatnosti, je i taj što je namenjen struci, vinogradarima i vinarima koji se bave proizvodnjom vina sa geoporeklom iz Vojvodine. Oni u najkraćem mogućem roku dobijaju rezultate analiza koje su donedavno čekali od 7-10 dana i koje su koštale određena finansijska sredstva, kako bi sami vinogradari i vinari bili motivisani da što više koriste usluge ove laboratorije, a u cilju poboljšanja kvaliteta vina. U procesu proizvodnje vina nedopustivo je čekanje od desetak dana, jer se sa tim rezultatima malo šta može uraditi, posebno u početnim fazama fermentacije. Na ovaj način vinari istog dana, najdalje sledećeg dana, imaju analize sa kojima mogu da upravljaju fermentacijom, kontrolišu sve procese, i samim tim značajno smanje troškove proizvodnje vina i ono što je po meni mnogo bitnije, značjano doprinesu kvalitetu vojvođanskih vina - rekao je dr Dragoslav Ivanišević, direktor Instituta za voćarstvo i vinogradarstvo u Sremskim Karlovcima.\nSavremeni vinski analizator, kada je u pitanju šira, radi analize i pre same berbe, kako bi se odredio najbolji momenat, ali i nakon berbe, da bi se ustanovilo šta je potrebno dodati od enoloških sredstava. Za širu se određuje 13 parametara, širu u fermentaciji 10 i za gotovo vino 18 parametara, koji su vrlo bitni za dalje procese održavanja, čuvanja vina. Svi ovi paramentri pružaju neophodne informacije za usmeravanje toka fermentacije i proizvodnje vina onako kako to vinari žele.\nOgledno dobro Poljoprivrednog fakulteta, Departmana za voćarstvo, vinogradarstvo, hortikulturu i pejzažnu arhitekturu je svojim višedecenijskim radom (dužim od 70 godina), na inoviranju i stvaranju novih sorti grožđa, zavredilo centralno mesto u oblasti vinogradarstva i vinarstva ne samo u zemlji već i regionu. Po rečima dr Ivaniševića to je proces koji traje i mada se često koristi opravdanje nedostatka finansijskih sredstava, što i jeste slučaj, na Oglednom dobru je u planu izgradnja nove vinarije za proizvodnju oglednih vina, jer je dalji napredak nezamisliv u starim, skučenim uslovima, a to je korak koji fakultet ne može sam da finansira. U planu je i nastavak osavremenjivanja laboratore, kako bi se vinarima pomoglo i u svim drugim segmentima.\n- Mi smo pre svega naučno-obrazovna ustanova koja se bavi svim aspektima vinogradarstva, od stvaranja novih sorti, sadnog materijala, do proizvodnje grožđa i vina. U sve postupke našeg rada upućeni su ne samo naši studenti već i proizvođači. Pokušavamo da unapredimo naš rad i ispratimo svetske trendove kada je u pitanju vinogradarstvo i vinarstvo. Nove, Institutske sorte grožđa su sve prihvaćenije, a cilj nam je da što bolje razvijemo postupke oko berbe, fermentacije, i očekujemo dobre rezultate od ove investicije. Ubeđen sam da ćemo u naredne 2 - 3 godine videti značajan napredak u kvalitetu vojvođanskih vina - rekao je dr Dragoslav Ivanišević.


Društvo za zaštitu i proučavanje ptica Srbije: Nova publikacija o četiri tipa ugrožavanja ptica - GreenBalkan\nDruštvo za zaštitu i proučavanje ptica Srbije: Nova publikacija o četiri tipa ugrožavanja ptica\nPosted on April 20, 2020 | by Balkan\nDruštvo za zaštitu i proučavanje ptica Srbije (DZPPS) objavilo je novu publikaciju koja detaljno prikazuje četiri tipa ugrožavanja divljih ptica i daje preporuke za aktivnosti na suzbijanju problema.\nKako se navodi u saopštenju, stručne procene ukazuju da u Srbiji od nezakonitog ubijanja, trovanja i hvatanja godišnje strada 120.000 do 170.000 jedinki divljih ptica, od kojih je najveći broj prepelica, grlica, pataka i gusaka.\n“U cilju obrazovanja i podizanja svesti javnosti stručnjaci iz DZPPS pripremili su novu publikaciju koja na 32 strane prikazuje četiri tipa ugrožavanja divljih ptica, trovanje, nezakonito ubijanje iz vatrenog i vazdušnog oružja, hvatanje i zarobljavanje ptica i elektrokuciju i koliziju”, navedeno je u saopštenju.\nDodali su da su podaci, za nedavno objavljenu “Crvenu knjigu ptica Srbije”, prikupljeni za ukupno 352 pouzdano zabeležene vrste, od kojih je bilo moguće analizirati 255 vrsta ptica, a da su rezultati pokazali da se 123 vrste suočavaju sa rizikom od iščezavanja.\nMedju činiocima koji ih ugrožavaju izdvajaju se lov, krivolov i sakupljanje jedinki i zagadjenja koja potiču iz poljoprivrede, medju kojima i trovanje pesticidima, dodaje se u saopštenju.\nDruštvo za zaštitu i proučavanje ptica Srbije već tri decenije prati pojave koje ugrožavaju faunu ptica u Srbiji.\nU septembru 2017. predstavljen je prvi “Izveštaj o nezakonitom ubijanju, trovanju, hvatanju, držanju i trgovini divljim pticama za period 2000-2017. godine”, koji je obradio 1.849 dokumentovanih slučajeva u kojima je stradalo 220.886 jedinki divljih ptica.\nPosted in Gradjanske akcije | Tagged Crvena knjiga ptica Srbije, DZPPS\nNovinaru Draganu Gmiziću druga nagrada za istraživačko novinarstvo u oblasti životne sredine (1/30/2020) - Novinar Dragan Gmizić dobio je drugu nagradu za istraživačko novinarstvo za izveštavanje u oblasti životne sredine i održivog razvoja, saopštio…\nRibokradice i u javnim preduzećima (1/30/2020) - Riblja pijaca u Zemunu, radni dan. Na pijačnim tezgama prodavci ne samo da hvale i prodaju sveže ulovljene štuke i…\nVojvođanska poljoprivreda na udaru virusa i vlasti (4/9/2020) - Hapšenje poljoprivrednika koji se vraćao s njive u vrijeme policijskog sata baca svjetlo na neselektivne mjere zabrane.


Sirijac je eksploziv aktivirio u blizini jednog bara nakon što mu nije dozvoljeno da uđe na muzički festival. Tom prilikom povređeno je 15 ljudi, dok su tri osobe u teškom stanju.\n(UŽIVO) ISIS PREUZEO ODGOVORNOST U telefonu Sirijca bombaša pronađeni snimci džihadista\nDvadesetsedmogodišnji Sirijac razneo se bombom u jednom baru u nemačkom mestu Ansbah kod Nirnberga i tom prilikom povredio je 15 osoba, od kojih su tri u teškom stanju. Ovo je četvrti incident ove vrste u Nemačkoj u poslednja četiri dana.\nAencija Amak povezana je s džihadistima Islamske države, koja je preuzela odgovornost za ovaj napad.\nOvo je četvrti incident ove vrste u Nemačkoj u poslednja četiri dana.


Britanija osniva nadzorni organ za kontrolu medija\nBritanski zvaničnici usvojili su plan da se uvede nadzorni organ za kontrolu medija u zemlji, koji će imati podršku vlade, objavila je u utorak sekretarka za medije Marija Miler i dodala da je odbačen predlog novina da same sebe kontrolišu.\nMiler je poslanicima u parlamentu rekla da je takav nadzorni organ najbolji način za suočavanje sa zloupotrebama otkrivenim posle skandala sa prisluškivanjem telefona iza koga je stajao list "News of The World" Ruperta Merdoka.\nPrema rečima Milerove, taj skandal je obelodanio da mediji rutinski krše zakon, presretanjem telefonskih poruka, podmićivanjem političara i upadima u kompjutere da bi došli do ekskluzivnih informacija.\nIstražni komitet, predvođen sudijama, predložio je nezavisno regulatorsko telo sa ovlašćenjima da izriče teške novčane kazne i naredi objavljivanje izvinjenja, ali mediji su se pobunili, navodeći da će tako prevelika moć otići u ruke političare. Umesto toga, oni su predložili sistem samoregulacije, prenosi Beta.\nNa prigovore da bi novo telo moglo da omogući političarima da cenzurišu medije, Miler je navela da će prioritet ostati da se očuva sloboda štampe u zemlji, "koja čini tako vitalni deo njene demokratije".


Pokret Oslobođenje povodom Dana pobede: Kosovo je Srbija, Vučić može da raspolaže svojom kućom u Čipuljićima, Kosovo i Metohija pripadaju srpskom narodu! - Politički.rs\nPOKRET OSLOBOĐENJE POVODOM DANA POBEDE: KOSOVO JE SRBIJA\nAktivisti pokreta Oslobođenje okupili su se danas ispred delegacije Evropske unije u Beogradu, a povodom Dana Evrope i Dana pobede u Drugom svetskom ratu. Oni su istakli transparent „Neka čuju Vučić i Evropska unija – Kosovo je bilo i ostaće Srbija“.\nPredsednik Oslobođenja Mlađan Đorđević je tom prilikom izjavio da su došli da podsete delegaciju EU šta su to evropske vrednosti.\n„Evropska vrednost je vladavina prava i poštovanje zakona. Kosovska jednostrano proglašena nezavisnost je ilegalna i pokušava se ostvariti brutalnom silom i prevarom“, rekao je on.\nĐorđević je ovom prilikom reagovao i na jučerašnju izjavu predsednika Srbije Aleksandra Vučića da su “punopravno članstvo u EU uz kompromisno rešenje o pitanju Kosova i Metohije način da ostvarimo cilj i našu zemlju učinimo uređenom i uspešnom”:\n“Postavljam pitanje izdajniku Aleksandru Vučiću kakav je to kompromis kada je status Kosova i Metohije već rešen Ustavom Srbije, Rezolucijom 1244 Saveta bezbednosti, voljom srpskog naroda i stavom Srpske pravoslavne crkve. Aleksandar Vučić može da raspolaže imovinom svog jajinačkog klana, ili svojom kućom u Čipuljićima, ali Kosovo i Metohija pripadaju srpskom narodu koji nikada neće pristati na ucene poput uslovljavanja članstva u EU po cenu odricanja od 17% svoje teritorije”, rekao je Đorđević.\nĐorđević je podsetio da je od 2012. do danas režim Aleksandra Vučića potpisao 48 različitih sporazuma sa Prištinom, na osnovu kojih se Srbija odrekla suvereniteta na Kosovu i Metohiji u praktično svim oblastima.\n„Sada nam spremaju i poslednji, pravno obavezujući sporazum kojim će Vučićev režim da prizna Kosovo i dozvoli mu članstvo u Ujedinjenim nacijama. Upozoravamo Aleksandra Vučića – to neće proći! Srpski narod to neće dozvoliti“, zaključio je predsednik pokreta Oslobođenje.\nTagged: DAN POBEDE, EU, KOSOVO I METOHIJA, MLAĐAN ĐORĐEVIĆ, POKRET OSLOBOĐENJE


UNAPREĐENJE BILATERALNE SARADNJE: Brnabić i Krečman na sednici komisije Srbija-Baden-Virtenberg! • HAPPYTV.RS\nUNAPREĐENJE BILATERALNE SARADNJE: Brnabić i Krečman na sednici komisije Srbija-Baden-Virtenberg!\nPredsednik Vlade nemačke savezne pokrajine Baden-Virtemberg Vinfrid Krečman sa privrednom delegacijom nastaviće posetu Srbiji, a sa premijerkom Anom Brnabić govoriće na Završnoj plenarnoj sednici petog zasedanja Zajedničke komisije Srbija - Baden-Virtemberg.\nZajednička komisija Srbija - Baden-Virtemberg formirana je u cilju unapređenja bilateralne saradnje, kroz realizaciju zajedničkih projekata u brojnim oblastima: evropska pitanja, državna administracija, unutrašnja bezbednost i policija, komunalna saradnja, privreda i finansije, telekomunikacije, infrastruktura, energetika i saobraćaj, životna sredina, vodoprivreda i poljoprivreda, kao i u oblastima nauke i istraživanja, obrazovanja, kulture i socijalnih pitanja.\nKako je saopšteno, po završetku plenarne sednice, premijerka Brnabić sastaće se sa Krečmanom. Krečman je najavio da će privredna delegacija posetiti i nemačku firmu Boš koja je u proizvodni pogon u Srbiji uložila 70 miliona evra, te da će tokom boravka u Srbiji biti reči o potencijalima za proširenje ekonomskih odnosa.\nCilj njihove posete je, kako je juče rekao, da se ojača blisko partnerstvo između Srbije i Nemačke i dva naroda. Delegacija nemačke pokrajine Baden-Virtemberg, koju predvodi premijer Krečman posetiće danas i Univerzitet u Novom Sadu. Krečman se juče sastao sa predsednikom Srbije Aleksandrom Vučićem, a sinoć je priredio prijem kojem je prisustvovala premijerka Ana Brnabić.


Odziv na izborima u Mitrovici do podneva 10% | Belle Amie\nSutra umereno oblačno (12-14°C)\n10:06, 17. 11. 2013 >> 17:03 miskolino Kosovo, Politika, Vesti 0\nOdziv na ponovljenom lokalnim izborima u tri izborna centra na severu Kosovske Mitrovice premašio je do 12 sati 10 odsto.\nPrema podacima Građanske inicijative “Srpska”, do 12 sati na birališta je izašlo 2.362 glasača, što je 10,1 odsto.\nIzbori se ponavljaju nakon što je u ovim biračkim centrima 3. novembra prekinuto glasanje, kada su nepoznate osobe upale i uništile birački materijal i razbile kutije sa glasačkim listićima. Državni vrh Srbije pozvao je građane Kosovske Mitrovice da učestvuju na današnjim ponovljenim izborima i na taj način pomognu formiranje Zajednice srpskih opština.\nKosovska policija preduzela je mere predostrožnosti i 24 sata pred glasanje obezbedila objekte u kojima će građani danas od 7 do 19 časova moći da iskoriste svoje biračko pravo.\nI Euleks policija i Kfor najavili su povećano prisustvo, a tok glasanja prati posmatračka misija EU.\nU zajedničkom saopštenju KP, Euleksa i Kfora se ističe i da će ukoliko je izborni proces pod pretnjom ili bude ugrožena bezbednost i sigurnost birača, osoblja i posmatrača na biračkim mestima, Kosovska policija, Euleks i Kfor odmah intervenisati.


Zdravstveni radnici finansiraju oporavak Republike Srpske?! - BIGportal.ba\nZdravstveni radnici finansiraju oporavak Republike Srpske?!\n11 Maja, 2020 11 Maja, 2020 0287\nNa računima Fonda solidarnosti za obnovu Republike Srpske do sada je uplaćeno oko 58 miliona KM, kazali su iz Ministarstva finansija Republike Srpske. Od tog iznosa 50 miliona KM je izdvojeno iz budžeta, 3,7 miliona se odnosi na uplate budžetskih korisnika odnosno njihovih dobrovoljnih izdvajanja iz ličnih primanja a ostatak su donacije pravnih i fizičkih lica.\nZanimljivo je da značajan dio ovih uplata stiže od zravstvenih radnika koji se navodno dobrovoljno odriču dijela plate kako bi pomogli ekonomski oporavak Republike Srpske!\nPodsjetimo, Vlada Republike Srpske je otvorila posebne račune Fonda solidarnosti za obnovu Republike Srpske, kako bi se doprinijelo očuvanju radnih mjesta i pomoglo onim pojedincima I firmama koji su najviše pogođeni mjerama za suzbijanje pandemije.\nDoprinos prikupljanju sredstava u ovaj Fond, kako tvrde u Vladi RS, je lični humani gest svakog pojedinca. Nezvanične informacije koje su kolale društvenim mrežama govore da se na zaposlene ipak vrši pritisak da pristanu na ovaj dodatni namet.\nSpisak onih koji su odlučili da se odreknu dijela primanja objavljuje se na stranici koronavirususrpskoj.com koju je pokrenula Vlada Republike Srpske.\nRadončić očekuje da Tužilaštvo BiH podigne optužnicu\nBolnica i starački dom pod istragom zbog korone


Дојче веле: Уочи самита у Берлину - Нови Стандард\nDojče vele: Uoči samita u Berlinu\n19.04.2019. 17:17 16.07.2020.\nUspeh berlinske konferencije će očito zavisiti od procene učesnika, pre svega Srbije, da li su dobili „nešto” ili „ništa”\nPredsednik Srbije Aleksandar Vučić svakodnevno daje poneku izjavu o Kosovu, u kojima je kako vreme odmiče sve manje optimizma. Predsednik Srbije tako tvrdi kako ima utisak „da su svi u regionu, Evropi i svetu sahranili bilo kakvu šansu za bilo kakav sporazum”.\nPredsednik SNS je i tu priliku iskoristio da istakne „kako će se od Beograda „tražiti da priznamo Kosovo a da ne dobijemo ništa”, i kako u Berlinu očekuje „početak zahteva za novi format, gde bi cilj trebalo da bude puna nezavisnost, a da Srbija ne dobije ništa”.\nPrenosi se i pisanje zapadnih medija, koji navode da će se u Berlinu zapravo „sahraniti” ideja o promeni granica po etničkom principu, i da će Nemačka predložiti specijalan status za sever Kosova. Beograd u svakom slučaju očekuje da dobije „nešto”, a ta ideja je usko povezana sa nekim teritorijalnim očekivanjima. Insistiranje da se dobije „nešto” je već duže vreme i okosnica izjava srpskih vlasti. Sa druge strane je sve glasnije protivljenje pojedinih zapadnih zemalja ideji korekcije granica, i uspeh berlinske konferencije će očito zavisiti od procene učesnika, pre svega Srbije, da li su dobili „nešto” ili „ništa”.\nMislim da je cilj berlinske konferencije da se održi čitava ideja razgovora Beograda i Prištine, koji su sada potpuno prekinuti, ocenjuje za DV Naim Leo Beširi, direktor Instituta za evropske poslove.\n„Problem Kosova zbog evropskih izbora takođe neće biti u fokusu Evropske unije (EU) bar do jeseni”, dodaje Beširi, i ističe da „možemo očekivati da će Francuska snažno podržati nemačko protivljenje razgraničenju ili korekciji granica. To može biti i jedna vrlo snažna poruka da će se problem Kosova rešavati u Evropi, jer je to njeno dvorište, a ne u Vašingtonu”.\nPolitički analitičar iz Beograda Dragomir Anđelković smatra da će se, osim opštih mesta o sporoj ali dostižnoj evropskoj perspektivi Zapadnog Balkana, u Berlinu promovisati i unutrašnja politika EU: „U tom smislu će Merkelova i Makron poslati poruku da imaju inicijativu, i da bez obzira na kritike oni drže stvari pod kontrolom na Kosovu, i da tu spornu oblast ne prepuštaju ni Americi ni Rusiji”, kaže Anđelković.\nSuština priče o specijalnom statusu za sever Kosova je pokušaj da se pronađe neko prelazno rešenje, koje bi omogućilo Kosovu da napreduje ka međunarodnim organizacijama, potencijalno možda i ka članstvu u Ujedinjenim nacijama, ističe Naim Leo Beširi. „Srbija bi sa druge strane možda dobila neke ekonomske povlastice, ili ubrzan napredak ka EU. Francuska trenutno nema previše entuzijazma za taj ubrzani put, i tu bi možda moglo doći do nekog dogovora Nemačke i Francuske”, kaže Beširi.\nEU ČLANSTVO – SLABA NAGRADA\nTo „nešto” što bi Srbija trebao da dobije zauzvrat, ili nekakva nagrada, bar za sada deluje nedovoljno. Srbija očito kao nešto tumači samo neke teritorijalne ustupke, i evropske integracije se u tom pogledu ne vide kao neka posebna nagrada. Naim Leo Beširi navodi tako rezultate istraživanja Instituta za evropske poslove iz marta ove godine:\n„Na pitanje da li ste za priznanje Kosova ukoliko bi to značilo brže učlanjenje Srbije u EU čak 78 posto ispitanika se tome protivi. To znači da za građane Srbije to nije baš dovoljno ubedljiva nagrada”, napominje Beširi.\nPercepcija jednog dela srpske političke javnosti i stav EU je da su evropske integracije neka velika i privlačna nagrada, dodaje Dragomir Anđelković: „Kao evroskeptik ne mislim da je nastavak kursa evropskih integracija neka nagrada, jer ne mislim da ovakva Evropska unija ima neku perspektivu. Ali, iz njihovog ugla nastavak evrointegracija je dovoljna nagrada”, primećuje Anđelković.\n„Srbija sigurno neće prihvatiti kosovsku nezavisnost, osim ako bi se radikalno pristupilo nečemu što je težak kompromis – a to bi opet podrazumevalo ozbiljnu podelu Kosova, koja sigurno ne bi obuhvatala samo sever. U krajnoj liniji, specijalni status severa bio bi manje od Zajednice srpskih opština (ZSO). Ona je podrazumevala širu autonomiju i za Srbe južno od Ibra”, skreće pažnju Anđelković.\nNaim Leo Beširi takođe ocenjuje da je teško očekivati da će Srbija ikada priznati nezavisnost Kosova, bez da nešto ne dobije: „Sada je pitanje koliko će političke elite imati snage da trajno reše ovaj problem. Svi su pokazatelji da i Beograd i Priština žele da odugovlače ovaj proces. Što se tiče srpskih vlasti, mislim da to ne žele da reše, jer bi to potencijalno značilo kraj njihove političke karijere. Podsećam da je svaki lider od uvođenja višestranačja nestao sa političke scene kada se na ovaj ili onaj način bavio pitanjem Kosova”, kaže Beširi.\nIzvor Dojče vele, 19. april 2019.\nPreporučujemoAleksandar VučićDojče VeleIvica Petrovićkonferencija u BerlinuKosovo i MetohijaPrištinaSrbija


Učenje engleskog jezika online - Moj bazar\nUkoliko pripadate grupi ljudi koja nikada nije učila engleski jezik, ili razumete ponešto ali nemate slobodu da govorite, ili pak posedujete pasivno znanje engleskog jezika pravo vreme je da upišete online kurs engleskog jezika i savladate sve poteškoće, s obzirom na to da je potreba za poznavanjem engleskog jezika sve veća.\nŠkola engleskog jezika za decu online – u korak sa 21. vekom\n21. vek je sa sobom doneo brojne novine kako u oblasti nauke, tehnologije, tako i u oblasti učenja. Svedoci smo da se nastava sve češće održava online, preko određenih platformi, a učesnici se priključuju časovima iz udobrnosti svojih domova. Ovaj novina u učenju prihvaćena je i kada je reč o savremenom učenju stranih jezika, zbog čega sve veći broj škola engleskog jezika za decu i odlrasle organizuje kurs engleskog jezika online. Zahvaljujući platformama kao što je skype ili nekim drugim, sličnim, polaznici kursa engleskog jezika online se nalaze na različtim mestima, ali im je komunikacija i učešće u nastavi zajedničko, kao da su u istoj prostoriji sa predavačem. Online učenje pruža mogućnost svima da savladaju engleski jezik jer polaznici mogu izabrati termin koji im najviše odgovara i uskladiti ga sa drugim obavezama. Pored toga, kurs engleskog jezika online možete pohađati i ako ste kilometrima udaljenji od škole engleskog jezika u kojoj se nalazi predavač ili uz grupu koja je fizički prisutna u učionici.\nOnline kurs engleskog jezika se organizuje u obliku individualne nastave, mikro grupe, male grupe ili standardne grupe. Časovi su prilagođeni svim nivoima engleskog jezika od A1 do C2 nivoa, a samo trajanje kursa u školi engleskog jezika za decu ili odrasle zavisi od vrste i načina nastave koju polaznik izabere i nivoa koji se upisuje. Nakon završenog online kursa očekuje vas polaganje završnog ispita, koji takođe možete polagati online ukoliko iz nekog razloga niste u mogućnosti da polaganju fizički prisustvujete. Ukoliko ga položite, dobićete sertifikat o poznavanju određenog nivoa engleskog jezika.\nOslobodite se u konverzaciji na engleskom jeziku\nKurs konverzacijskog engleskog predstavlja kurs koji ima za cilj da pomogne polaznicima da engleski jezik govore sa lakoćom i samopouzdanjem, kao i da ih osposobi da se snađu u svakoj situaciji u kojoj je potrebno govoriti na engleskom jeziku i da slobodno izraze svoj stav o bilo kojoj temi. Čas konverzacijskog engleskog je veoma dinamičan, zadaci i teme koje se obrađuju su popularne i aktuelne. Na ovim časovima skoro sve vreme ćete pričati na engleskom jeziku, obnavljaćete i proširivaćete vaš vokabular, poštujući gramatička pravila engleskog jezika.\nKonverzacijski engleski će vam za kratko vreme pomoći da ispravite greške koje pravite pri govoru engleskog jezika. Takođe, naučiće vas da govorite jasno, precizno, tačno i da svoje izlaganje prilagodite sagovorniku. Zahvaljujući brojnim, konkretnim vežbama koje ćete imati na konverzacijskom engleskom savladaćete ove veštine i usavršićete rečeničnu strukturu i gramatiku.\nKurs konverzacijskog engleskog može biti organizovan kao grupni konverzacijski kurs ili kao individualni konverzacijski kurs. Sve češće, polaznici upisuju individualne kurseve čiji su časovi potpuno prilagođeni njihovim potrebama i gde je organizacija rada jednostavnija. Konverzacijski engleski možete pohađati u prostorijama škola stranih jezika, ili online, iz udobnosti vašeg doma.\nMožemo zaključiti da je sve veća potreba za poznavanjem i korišćenjem engleskog jezika. Na vama je samo da se prijavite na neki od online kurseva engleskog jezika, izaberete najbolje uslove i usavršite svoje znaje engleskog jezika.\nMnogi roditelji se danas razmišljaju da li da kupuju kolica za bebe ili da jednostavno svoju ...


DEČAKU POTREBNA KRV: M. V. (15) iz Paraćina, posle strujnog udara na vagonu, još ugrožen | Novosti.rs\nOn je primljen u veoma teškom opštem stanju, skinute su nekrotične promene opečene regije i pokrivene transplatatom kože koji je uzet sa delova tela dečaka koji su zdravi.\nOvo je, za "Novosti", rekao dr Đorđe Kravljanac, dečji plastični hirurg koji je tinejdžera operisao, inače direktor Klinike za dečju hirurgiju Instituta za majku i dete.\n- Radi se o opekotinama od pedeset odsto površine tela, a opekotine nastale udarom struje su izuzetno opasne, izazivaju brojne promene u organizmu i mogu da izazovu poremećaj srčanog ritma ili centra za disanje i posle nekoliko dana ili, čak, posle nekoliko nedelja od strujnog udara. Dečaka svaki dan tretiramo u operacionoj sali, radimo previjanje i čekaju nas dalje operacije jer je reč o velikoj površini tela - objašnjava dr Kravljanac.\nParaćinski Crveni krst, u dogovoru sa Institutom, pozvao je davaoce koji imaju prvenstveno B negativnu ili 0 negativnu krvnu grupu da se jave i doniraju dečaku dragocenu tečnost koja mu spasava život.\nParaćin strujni udar povređen dečak strujni udar na pruzi Paraćin vesti


Naš sagovornik u ovom videu pokazuje jednostavnu kućnu tehniku uz čiju pomoć možete da rešite problem sa bolovima u donjem delu kičme. Dovoljan vam je peškir od kojeg ćete napraviti zamotuljak na kojem ćete svakog dana ležati 10-tak minuta i za mesec dana vas leđa više neće boleti… Više informacija o Harmony programu čiji je učesnik naš sagovornik na telefon ...\nPobednik u prvoj sezoni Prvog glasa Srbije priča o pomeranju svog interesovanja ka novom muzičkom pravcu i novom albumu. A njegov osmeh na licu sve ostalo govori…\nPoznatu TV voditeljku i kolumnistkinju našeg portala veliki broj žena koje su i majke pita kako je moguće da je uvek nasmejana. Onima koje su preopeterećene brigama i obavezama i nemaju vremena čak ni da se raduju svom materinstvu, Ivana odgovara u ovom videu…\nSestra bliznakinja naše sagovornice, Ana Bučević napisla je najprodavaniju knjigu u regionu o roditeljstvu – Safari duha, o mudrosti odgoja. Nada kaže da je imala sreće da sve svoje spoznaje sestra prenese i na nju kada je i sama postala mama, a pre svega onu najvažniju – da mudar roditelj polazi od sebe…\nŠta se promenilo u njegovom radu od kada je poslednji put bio u Beogradu i da li je lakše isceliti sebe ili druge otkrio nam je dr Erik Perl (dr Eric Pearl) u prvom delu razgovora za Antistres vodič…\nZbog čega je teško osloboditi se celulita i pored zdravog načina ishrane i vežbanja? Koji su još njegovi uzroci? Da li celulit može trajno da nestane? O tome u ovom video prilogu dr Nenad Stanković iz Estetskog centra Estera razgovara sa klijentkinjom, ali i praktično pokazuje kako izgleda jedan takav tretman…\nTretman sopstvenom krvnom plazmom je izuzetno efikasan način za oporavak kose. U razgovoru sa dr Nenadom Stankovićem klijentkinja je saznala sve što joj je bilo potrebno da se odluči za ovaj prirodan tretman…\nVažno je na koji način prezentujemo veštine i znanje koje imamo kako bismo uspeli da ih “pretvorimo” u novac. Dobro predstavljanje sebe nije hvalisavost, već harizma kojom umemo da “zarazimo” druge ljude…\nNa ovogodišnjem Svetskom kongresu estetske i antiaging medicine u Monte Karlu dr Nenad Stanković je govorio o novim načinima tretiranja strija a za naše gledaoce praktično je i pokazao kako izgleda tretman hemijskim pilingom…\nMnogima je poznato da je naša sagovornica uspela da se izleči od raka i da je nakon toga svoje uvide počela da prenosi i na druge ljude. U ovom videu govori o tome kako da se približimo “božanskom” znanju kako bismo poboljšali svoj život…


Vesti online / Vesti / Srbija / Preko mosta samo peške\nPitanje je da li bi most izdržao nalet Jadra\n- Autobus dođe, putnici izađu, peške prelaze most i idu u centar mesta. Klecnuo je i pitanje je da li bi izdržao ako Jadar ponovo poludi - priča jedan stariji meštanin.\nPredsednik Saveta mesne zajednice Milenko Đurić kaže da od ovoga mosta zavisi oko osam i po hiljada ljudi, odnosno 16 sela.\nDa bude duži od starog\nMeštani su sugerisali ministru da novi most mora biti duži od starog, polomljeni ima 42 metra, i da ga treba konstruisati tako da ne bude usko grlo kao što je bio oštećeni.\n- Velja je obećao most pa će ga valjda i napraviti - kaže jedan od meštana koji je pod kišobranom slušao šta priča ministar, a drugi kažu da je sve to lepo, ali bi bilo bolje da su im do sada nabavili ponton jer svako zna da novi most ne može biti urađen brzo.\n- Prilaz mostu je nasut i omogućen je prelaz pešaka, ali to je samo privremeno rešilo problem. Nama treba da reku prelazimo kolima i poljoprivrednim mašinama. Tražili smo od gradske uprave da se obrati državi i traži postavljanje pontonskog mosta dok se ne nađe trajno rešenje. Dopis je upućen pre desetak dana i čekamo odgovor. Ljudima sa one strane reke ostaju neobrađene njive, jer ne mogu da dođu do njih, a prolaz okolnim putevima je neisplativ - kaže on i dodaje da most svakodnevno zbog odlaska na posao pređe 300 ljudi, a dok nije počeo raspust tuda je prelazilo i mnogo đaka.\nNadu da će moći i vozilima preko vode dao je meštanima ministar bez portfelja zadužen za vanredne situacije Velimir Ilić koji je u društvu gradonačelnika Loznice Vidoja Petrovića i rukovodstva grada posetio Draginac i video u kakvom je stanju most. Petrović je upoznao ministra sa štetom koju je pretrpela Loznica zbog poplava i klizišta, procenjena je na 1,6 milijardi dinara, i koliko most u Dragincu znači žiteljima ovoga područja, a Ilić je obećao pomoć.\n- Zbog oštećenog mosta ljudi ne mogu do svojih imanja i ona ostaju neobrađena tako da nešto mora da se uradi. Deo teritorije Loznice odsečen je od grada, hitno je potrebno postavljanje pontonskog mosta i videću sa ministrom odbrane da to što pre rešimo. Na narednoj sednici Vlade iniciraću ubrzanje postupka - rekao je ministar Ilić, a rukovodstvo grada obećalo je da će odmah dostaviti projekat mosta.\nMinistar je otišao, meštani će nastaviti pešice preko mosta, a koliko će to trajati niko ne zna.\nNedelja 06.07.2014. 08:12\nOvo je dobro: Velja im je obećao most, Velja će i da ga izgradi...


Korona virus i Srbija: Zašto nema novog karantina uprkos rastu broja obolelih od Kovida-19 - Ozonpress :: internet portal\n„Nema popuštanja, slušam šta kažu lekari, a oni su za to da se još dve nedelje produži zabrana kretanja“, naveo je tada predsednik Srbije Aleksandar Vučić.\n„Potpuni karantin sam po sebi nije preporučljiv i ne smatra se za dobro rešenje“, kaže za BBC na srpskom epidemiolog Predrag Đurić.\n„Takođe, postoje negativna iskustva iz proleća, kada je ta mera veoma dugo i rigorozno sprovođena, pa je došlo do reakcije građana“, dodaje.\nVučić je nedavno izjavio da će vlast prihvatiti svaku odluku Kriznog štaba, ali ih je „zamolio da shvate da država mora da isplati i penzije i plate“.\n„Ako zatvorimo sve u Srbiji, ne znam od čega ćemo moći bilo šta da platimo“, rekao je Vučić.\nEkonomista Milan Kovačević za BBC kaže da je u Srbiji, kada je reč o uticaju korone i bezbednosnih mera na privredu, „bilo dosta lutanja“ i „nedovoljno razumnih analiza“.\n„U nekom trenutku je bilo preteranih mera, pa su usledili veliki kvarovi u ekonomiji, a onda je bilo da moramo da brinemo o ekonomiji, pa ima previše bolesnih i umrlih“, navodi on.\n„Inače su kod nas greške dosta zasnovane na netransparentnosti – mi ni sada ne znamo koliko je tačno potrošeno zbog korone, što uvećava frekvenciju grešaka“,\nKovačević kaže da se država „ponašala kao bogata“ i da je „olako trošila poreske novce“.\n„Deliti po 100 evra svakom odraslom građaninu – u prevodu glasaču, jer je bilo predizborno vreme – pa potrošiti na to 600 miliona evra… To je stvarno bilo nerazumno“, kaže Kovačević.\nTokom čitave epidemije, državni predstavnici isticali su da će Srbija ove godine biti „prva ili druga u Evropi po stopi privrednog rasta„, što je nedavno ponovio i ministar finansija Siniša Mali.\n„Rezultati su takvi da ćemo mi imati najmanji pad u Evropi 2020, odnosno najveći rast BDP naredne dve godine“, rekao je Mali.\n„Ovo će biti brza isplata za 72.500 ljudi“, rekao je Vučić tokom gostovanja na RTS-u.\nEpidemiolog Predrag Đurić kaže da su nove mere „balansirane i dobro odmerene“, ali da kasne mesec dana.\n„Jedna od glavnih primedbi ranije bila je to što su se sve prodavnice zatvarale u 17 časova, pa je pre podne uvek bila gužva – toga sada nema“.\n„A kada je reč o ugostiteljskim objektima, napravljen je kompromis da ne rade vikendom, jer je tamo tada najveća gužva“.\n„U tom smislu nema mnogo diskusije da li su pravovremene ili nisu – trebalo ih je doneti sredinom ili krajem oktobra, ali pitanje je koliko je to realno u praksi“.\n„Od polovine oktobra je počelo prvo upozoravanje na primenu novih mera – medicinski deo Kriznog štaba je uporno insistirao na pooštravanju mera i ranije“, rekao je Kon.\n„Situacija je kompleksna, pa je kompleksna“, rekla je Brnabić na sednici Skupštine Srbije, dodavši da bi situacija bila ista i da su ranije uvedene mere.\n„Jedino što je taj balans trebalo da bude pronađen još oko 20. oktobra“.\n„Ne bih upotrebio izraz zaključavanje – ovde se ne radi o vanrednom stanju, nego o ograničenom radnom vremenu“, izjavio je epidemiolog Branislav Tiodorović, takođe član Kriznog štaba, povodom uvođenja novih mera.\n„Ne bismo imali Crni petak. Mislim da je to mera koja je trebalo ranije da se primeni“, kazao je Tiodorović.\n„Želimo da smanjimo kontakte. To nam je osnovno kao zadatak, da smanjimo širenje infekcije i pritisak na bolnice“, upozorio je Tiodorović.\nDemonstranti su tada kao razloge učešća na protestima isticali i „život u diktaturi“, sporne izjave zvaničnika, održavanje izbora u vreme epidemije, kao i nezadovoljstvo Vladom Srbije koja „koja sprovodi zakone ne slušajući i ne konsultujući nikoga“.\n„Na samu najavu ponovnog ograničenja kretanja izbili su protesti“, kaže epidemiolog Đurić.\n„Mislim da je to bio jasan signal vlastima da građani jednostavno nisu spremni da to još jednom tolerišu“, dodaje.\nEpidemiolog Đurić kaže da u javnosti u Srbiji postoji „različito tumačenje termina zatvaranje“.\n„Mediji sa Zapada pod time podrazumevaju zatvaranje objekata i ograničavanje rada, dok se u Srbiji, zbog iskustva iz proleća, pod zatvaranjem podrazumeva zatvaranje ljudi, ograničavanje kretanja“.\n„U najvećem delu Evrope ta mera nije bila primenjivana, sem tamo gde je bilo najdramatičnije tokom prvog udara“.\nKako kaže, s obzirom na to da je „Srbija bila izuzetak“, potpuna zabrana kretanja je „sigurno ostavila posledice po građane, pa je vlast vrlo rezervisana“.\n„Zato većina mera nije maksimalno delotvorna, kao što bi bilo potpuno zatvaranje, ali to je taj kompromis koji ide na uštrb ljudskih prava i sloboda“.


Vesti online / Svet / / Folklor je magnet za mlade\nFolklor je magnet za mlade\nOvog vikenda se u Obervaltersdorfu održava tradicionalna Smotra kulturno-umetničkog stvaralštva Srba u Austriji. Pored svih nesuglasica i problema koji su u prethodne tri godine postojali u Savezu Srba u Austriji, organizatoru manifestacije, za 36. Smotru pod motom "Uhvatimo se za ruke, pokažimo da smo zajedno", prijavilo se rekordnih 20 društava.\nSmotra je zaštitni znak Srba: Darko Jurišić\nDarko Jurišić, predsednik Saveza Srba Austrije za "Vesti" ističe da ova manifestacija decenijama prikazuje bogatstvo i raznolikost srpske kulture i tradicije.\nOve godine se održava 36. Smotra kulturno-umetničkog stvaralaštva Srba u Austriji. Kako ocenjujete značaj te manifestacije za našu zajednicu u ovoj zemlji?\n- Smotra je na neki način zaštitni znak naše zajednice u Austriji i svakako je od ogromnog značaja za naše ljude u ovoj državi. Kao prvo, radi se o tradiciji koja je potvrda da radite dobru stvar, a kao drugo, da se jednom godišnje okupe svi ljubitelji baštine našeg naroda i da prikažu svoje umeće kroz muziku, igru, književnost i likovno stvaralaštvo. Ta tradicija prelazi sa starih na mlađe, zato treba da negujemo ne samo ovu, nego sve slične manifestacije koje su vezane za srpsku tradiciju. Na ovakvoj manifestaciji se vidi i odslikava bogatstvo i raznolikost srpske kulture.\n- Folklor je magnet za našu decu i omladinu, to se veoma dobro vidi u našim udruženjima širom Austrije. Prosto, to je deo naših korena pa je razumljivo da deca uz pomoć roditelja zavole folklor. Mladima bih poručio da se i dalje što više njih pridruži našim društvima, jer se tu stiču nova prijateljstva. Pruža se i mogućnost za putovanja, kako u naše matične države tako i u druge evropske zemlje.\n- Savez može tu da pruži podršku u smislu stvaranje poznanstva između društava. Pre svega tu mislim na ljude iz sveta folklora, koji su dokazani u ovoj oblasti. Mogli smo da pomognemo oko narodne nošnje za početak, jer to zna da bude veliki problem i veoma teška prepreka za one koji počinju.\n- Uvek može bolje, ali mislim da kroz putovanja ili takmičenja može neko iskustvo da se izvuče od ostalih društava i to se prenese onda na svoj ansambl.\n"Vesti" su godinama medijski pokrovitelj Smotre, kako ocenjujete saradnju sa našim novinama?\n- "Vesti" su naš tradicionalni medijski partner na svim manifestacijama Savez Srba u Austriji i sigurno da su dale nemerljiv doprinos popularizaciji folklora, ali i uspehu konkretno Smotre. Ja vam ovim putem još jednom zahvaljujem na partnerstvu i za ovu 36. Smotru i nadam se da ćemo tu uspešnu saradnju još dugo da negujemo.\nIzvorno pevanje na Evropsku smotru\nUz takmičenje u folkloru, na Smotri svoje znanje pokazuju solisti (pevači i muzičari), recitatori, autori likovnih radova. Smatrate li da ova nadmetanja treba organizovati i na Evropskoj smotri?\n- Prethodnih godina je solo i grupno sviranje odnosno pevanje sve popularnije što se kroz prijavljenih učesnika može videti. Recitatora i autora likovnih radova je\nnažalost sve manje. Na tome bi trebalo da radimo, odnosno da probamo da privučemo više kandidata. Preporučio bih bar grupno izvorno pevanje za Evropsku smotru kao malu promenu između nastupa folklornih ansambala.\nAUSTRIJA Rudnoj Glavi, s ljubavlju


Alkoholizam je ozbiljan problem u Srbiji – Net.hr\nAlkoholizam je ozbiljan problem u Srbiji\nAutor: Dalibor Dobrić 14:01 17.11.2013\nBolest sa najnižom stopom lečenja u odnosu na ostala mentalna oboljenja\nAlkoholizam je bolest, a ne loša navika, zaključak je predavanja koje je organizovala Specijalna bolnica za bolesti zavisnosti kako bi se skrenula pažnja na posledice dugotrajnog konzumiranja alkohola, ali i sve veći broj mladih koji piju. Prema rečima dr Aleksandra Vujoševića, direktora Specijalne bolnice za bolesti zavisnosti, alkoholizam se po obolevanju i smrtnosti nalazi na trećem mestu, iza kardiovaskularnih i malignih oboljenja.\n– To je i dalje bolest sa najnižom stopom lečenja u odnosu na ostala mentalna oboljenja. Prema istraživanjima rađenim u Evropi, od ukupnog broja zavisnika leči se samo 8 odsto – rekao je Vujošević i dodao da to nije samo bolest pojedinca, već celog društva.\nU Srbiji postoji tolerantan odnos prema alkoholu, zbog čega je potrebna edukacija roditelja, osoblja u školama, ali i ostalih segmenata društva kako bi se na vreme uočili simptomi zavisnosti i sprovelo lečenje.\n– Od ukupnog broja alkoholičara, 30 odsto su vidljivi, a zapravo najveći problem predstavljaju nevidljivi alkoholičari jer oni najkasnije dolaze na lečenje. Prepoznaju se tek kada zdravstvene posledice postanu vidljive – upozorila je dr Vesna Jovanović Čupić, rukovodilac dispanzera za alkoholizam u ovoj bolnici.\nPacijenti u ovu ustanovu najčešće dolaze pod pritiskom porodice, u zrelijim godinama najčešće u pratnji supružnika, a kada su u pitanju mladi, češće u pratnji majke nego oca.\n– Uslovljeni su od strane porodice, radne organizacije u kojoj su zaposleni, a ima čak i pacijenata koji hoće da zaleče zdravstvene tegobe kako bi mogli da nastave da piju – ističe Jovanović Čupić.\nTakođe, ozbiljan društveni problem predstavlja konzumiranje alkohola kod mladih. Prema istraživanjima, oni su u 76 odsto slučajeva probali alkohol u svojoj kući, a „poslužili“ su ih roditelji, bake ili deke.\nZa prijem pacijenata sa područja grada u ovu ustanovu potrebna je samo zdravstvena knjižica. Lečenje traje 2 godine i sprovodi se u nekoliko faza, a podjednako je važna podrška porodice i okruženja.\nFenomen prve čaše\nDr Vesna Jovanović Čupić, rukovodilac dispanzera za alkoholizam u ovoj bolnici, objašnjava da pacijenti koji završe lečenje misle da mogu nastaviti da piju „umereno“, a upravo je fenomen prve čaše nepovratan, jer jedna čaša traži drugu.\nViše od 40 odsto mlađih od 16 godina u Srbiji se jednom ili više puta napilo, čak 90 odsto njih je probalo alkohol, a svaki peti se često opija tokom godine. Takođe, svaki deseti lečeni alkoholičar je mlađi od 30 godina.\nZavisnike od alkohola karakteriše promena ponašanja prema članovima porodice u vidu netolerantnosti prema supruzi i deci, agresivnog ponašanja, nekontrolisanih seksualnih ispada prema supruzi, čestih promena raspoloženja, od euforije do depresivnog stanja. Alkoholičar postaje neodgovoran, nekritičan i sumnjičav prema postupcima supružnika i dece.\nalkoholizam bolesti zavisnosti


Energetski svesni i efikasni - Beograd - Dnevni list Danas\nPočetna » Beograd » Energetski svesni i efikasni\nOdržan četvrti regionalni Forum o energetskoj efikasnosti\nOpština Novi Beograd bila je domaćin četvrtog regionalnog foruma o energetskoj efikasnosti. „Neophodno je promeniti naše ustaljenje navike u pogledu potrošnje energije.\n0Piše: N. P. 04. decembra 2012. 21.46\nZbog toga i potpisujemo Povelju gradova i opština o energetskoj efikasnosti i time iskazujemo spremnost da doprinesemo boljoj i održivoj energetskoj budućnosti, a na dobrobit svih građana“, rekao je Aleksandar Šapić, predsednik opštine Novi Beograd, otvarajući Forum o energetskoj efikasnosti na kome su učestvovali predstavnici pojedinih opština i gradova Srbije, poput Vrbasa, Pančeva, Žitišta, Zemuna. Tom prilikom potpisaa je Povelja o energetskoj efikasnosti koja iskazuje posvećenost procesu racionalnog gazdovanja energijom. Skupu su prisustvovali i Vilijam Infante, stalni koordinator Ujedinjenih Nacija u Srbiji i Đorđe Staničić, generalni sekretar Stalne konferencije gradova i opština.\n„Manja potrošnja energije će dovesti do smanjenja troškova svake opštine“, rekao je Infante, napominjući da razlozi za učestvovanje u ovom projektu nisu samo ekonomske već i globalne prirode. „Želimo da se do 2020. smanji emisija štetnih gasova za 20 procenata, a da se za isti procenat poveća energetska efikasnost. Jedna od opcija koju istražujemo je upotreba energije biljnog ili životinjskog porekla koja se može koristiti, primera radi, za grejanje“, dodao je Infante.\nAntić: Od 500 miliona, najviše za energetsku efikasnost u školama, vrtićima i domovima zdravlja


Prednosti Soje - Herbalife Proizvodi\nSoja predstavlja osnovu vegetarijanske ishrane, jer predstavlja sjajnu alternativu mesu,bogatom izvoru proteina. Takođe, sadrži manje masnih kiselina koje povećavaju nivo holesterola u krvi.\nMeđutim, poslednjih godina dogodile su se promene u upotrebi – s obzirom na njene brojne prednosti, soja nije namenjena samo za vegeterijance. Žene u menopauzi primetiće njene prednosti odmah: snižen holesterol, snažnije kosti i sveukupno bolji hormonski balans. Međutim, obratite pažnju: previše soje (kao i previše bilo čega) može da dovede do suprotnog hormonskog efekta.\nSoja je bogata vlaknima koje pomažu da gubite na težini i omogućavaju prevenciju mnogih bolesti, kao što su bolesti srca i rak. Dijabetičari bi trebalo da uvrste soju u ishranu, jer soja zabranjuje nagli porast nivoa glukoze u krvi. Bogata je vitaminom B kompleksa,magnezijumom, gvožđem, kalijumom i antioksidansima, što znači da igra važnu ulogu u očuvanju odgovarajuće funkcije srca, kostiju i arterija. Takođe, antioksidanti sprečavaju prerano starenje, koje je takođe misija našeg proizvoda, Herbalife Rose Oxantioksidanta.\nSoja je dobar saveznik u podršci našem imunom sistemu, posebno u vreme povećane fizičke aktivnosti. Ako nemate soju pri ruci, razmotrite odličnu alternativu – Herbalife Formula 4 minerale sa vitaminom C. Soja se obično konzumira u obliku zrna soje, žitarica, sojinog mleka, jogurta, tofua i sojinih hamburgera. Kad god ste u pokretu, ponesite Herbalife pečenu soju sa Vama kao savršen zalogaj.


Autoputevi-radovi-infrastruktura-Zorana Mihajlović | Info | Ekonomija\n17. septembar, 22:24\nMihajlović: Trenutno gradimo 230 km novih autoputeva 0 Podeli Podeli na facebook Podeli na twitter Podeli na viber Pošalji na mail\nMihajlović: Trenutno gradimo 230 km novih autoputeva\n23.05.2020. / 10:51\nMinistarka građevinarstva Zorana Mihajlović izjavila je da će Srbija u okviru novog investicionog plana 2020-2025 graditi novih 500 kilometara autoputeva.\nOna je podsetila da će se uložiti devet milijardi evra u putnu, železničku, komunalnu i socijalnu infrastrukturu i navela da se trenutno gradi 230 kilometara novih autoputeva, kao što su Moravski koridor i autoput Sremska Rača-Kuzmin, koji će Srbiju povezati sa BiH.\nMihajlovićeva je podsetila i da je planiran šumadijski koridor "Vožd Karađorđe", koji će povezati centralnu sa zapadnom, južnom i istočnom Srbijom, kao i autoput Požega-Boljare koji će našu zemlju spojiti sa Crnom Gorom.\nPored brze pruge koja se gradi od Beograda do Budimpešte, gradiće se i brza pruga Beograd-Niš, rekla je Mihajlovićeva za TV Hep.\n“Suština i vizija naše politike je da ljudi ostanu da žive u svojim mestima, a da investicije lakše i brže dolaze i za to nam je potrebna infrastruktura. A ona je uz građevinarstvo pokretač privrednog razvoja i rasta BDP-a“, navela je ona.\nKako napominje, privrednom razvoju će doprineti i stanovi koji se grade za pripadnike službi bezbednosti, a Mihajlovićeva kaze da je dala predlog da se taj projekat proširi i na zdravstvene i prosvetne radnike, te da očekuje da će Vlada to usvojiti.\nPotpredsednica Vlade podsetila je i da je otvoren avio- saobraćaj, navodeći da je važno da se polako vraćamo u normalniji život, ali i da dalje vodimo računa o zdravlju.\nPodsetila je da je Er Srbija u toku vanrednog stanja vratila naše građane u zemlju, prevezla 15.000 stranih državljana i dopremila svu potrebnu opremu i humanitarnu pomoć.\n"Gubici Er Srbije zbog korone 80 miliona evra"\ninfrastruktura autoput zorana mihajlović


01/03/2021 | 11:01 ⇒ 11:01 | Autor: SRNA\nMinistar za prostorno uređenje, građevinarstvo i ekologiju Srebrenka Golić izjavila je da su najurgentniji problemi u oblasti životne sredine u Republici Srpskoj kvalitet vazduha, posebno u zimskom periodu, te upravljanje otpadom, uključujući onaj pored rijeka i u rijekama.\nGolićeva je u intervjuu za Srnu navela da su među najvećim problemima i pitanja prekograničnih uticaja na životnu sredinu, prvenstveno misleći na gorući problem izgradnje odlagališta radioaktivnog otpada i istrošenog nuklearnog goriva, koje Hrvatska namjerava graditi na samoj granici sa BiH, na području Trgovske gore, te problem plutajućeg otpada na rijekama Drina i Vrbas.\n- Јedan od osnovnih izazova s kojima se susrećemo u nastojanjima da omogućimo građanima čist vazduh je nizak životni standard naših građana. To se posebno vidi u periodu sezone grijanja, kad se u individualnim ložištima najviše koristi lako dostupni i jeftini ugalj ili druga nekvalitetna goriva - naglasila je Golićeva.\nDrugi problem, tvrdi ona, jeste starost automobila na ulicama, te činjenica da većina građana sebi ne može priuštiti vozila ekološke klase šest i sedam, ili još manje njih hibridna vozila.\n- Međutim, rješenja postoje. Multisektorskim pristupom treba se uhvatiti u koštac sa ovim problemima. Dio rješenja se nalazi u gasifikaciji i korištenju obnovljivih izvora energije, dio u povećanju mjera energetske efikasnosti, što u oba slučaja dovodi do većeg angažovanja domaćih privrednih kapaciteta, povećanja BDP-a, a samim tim i životnog standarda građana - napomenula je resorni ministar.\nPrema njenim riječima, poseban izazov je osigurati održiv balans između privrednog razvoja, koji je prijeko potreban kako bi se zaustavio odlazak mladih iz zemlje i zaštite životne sredine.\n- Svaki pokušaj uvođenja naknada za određena zagađenja izaziva buru negodovanja u javnosti jer se to karakteriše kao namet, a ne kao obaveza, odnosno da je po principu "zagađivač plaća" svaki pojedinac odgovoran za štetu koju nanese životnoj sredini - rekla je Golićeva.\nNažalost, dodala je ona, u najširoj javnosti još je niska svijest o potrebi ulaganja i finansiranja aktivnosti na očuvanju životne sredine kao resursa za zdrav i kvalitetan život.\nKad je riječ o gradnji mini hidroelektrana, Golićeva je navela da je Narodna skupština na posljednjem zasjedanju usvojila Deklaraciju o zaštiti rijeka, što smatra velikim napretkom.\n- U jednom periodu, neposredno nakon rata, pa sve do 2005. godine, koncesije na izgradnju malih hidroelektrana su se davale bez razvijenih i utvrđenih kriterija, čime su stvorene velike obaveze i raskidanje tih koncesionih ugovora donijele bi nesagledive finansijske posljedice. Smatram da interresorna saradnja kada je u pitanju dodjela koncesija mora biti daleko snažnija i da se uvažavaju mišljenja svih relevantnih učesnika u tom procesu - objasnila je Golićeva.\nGovoreći o problemu Trgovske gore, Golićeva je navela da su sve institucije, ne samo Ministarstvo, izuzetno posvećeni preventivnom djelovanju i sprečavanju izgradnje odlagališta radioaktivnog otpada i istrošenog nuklearnog goriva.\nKad je riječ o aktivnostima koje Ministarstvo trenutno sprovodi u oblasti zaštite životne sredine, Golićeva je podsjetila da je u toku realizacija Projekta energetske efikasnosti u javnim objektima u Republici Srpskoj i BiH, koji se finansira iz kreditnih sredstava Svjetske banke, ali i iz donatorskih sredstava.\nGolićeva je navela da je Švedska putem Švedske razvojne agencije SIDA donirala 13,4 miliona dolara za projekat "Zeleni ekonomski razvoj" za BiH, te da su tu i sredstva iz projekta "Povećanje ulaganja u javne objekte sa niskom emisijom ugljenika", koji finansira Zeleni klimatski fond sa 17,3 miliona dolara, od čega je 50 odsto za Republiku Srspku, a koji mobiliše dodatnih 105 miliona dolara ulaganja u energetsku efikasnost u BiH.\n- Kroz oba projekta će do kraja 2026. godine više od 600 objekata javne namjene u BiH proći proces energetske obnove, čime se, uz poboljšane uslove i komfor krajnjih korisnika objekata i uštede u javnom budžetu, smanjuje potrošnja energije i emisija ugljen-dioksida, što doprinosi smanjenju globalnih klimatskih promjena, zaštiti životne sredine i održivom ekonomskom razvoju - navela je Golićeva.\nOsim pomenutih sredstava, Golićeva je dodala da je Ministarstvo obezbijedilo 10 miliona evra grant sredstava za Republiku Srpsku od Njemačke razvojne banke, što će omogućiti sanaciju dodatnih 30 do 40 javnih objekata.\nGolićeva je navela da se konstantno radi na usklađivanju domaćih propisa sa evropskim zakonodavstvom, te da je toku izrada Programa integrisanja za BiH, što će dati nove smjernice za prioritete u pogledu preuzimanja propisa iz Poglavlja 27 u naredne četiri godine.\n- Vrlo posvećeno se radi na zaštiti prirode, na uspostavljanju novih i očuvanju već uspostavljenih zaštićenih područja. U ovom trenutku se vode aktivnosti na proglašenju zaštićenog područja – kanjon rijeke Prače, a u toku je izrada stručnih osnova za još neka područja, čime se konstantno povećava površina pod zaštitom - istakla je Golićeva.\nGolićeva je rekla da je u toku izrada Strategije zaštite životne sredine Republike Srpske i BiH sa akcionim planom /ESAP/, čime se dugoročno određuju i usmjeravaju ciljevi upravljanja životnom sredinom na načelima održivog razvoja, a u skladu sa ukupnim privrednim, društvenim, socijalnim i kulturnim razvojem na području Republike Srpske i BiH.\n- Realizacijom projektnih aktivnosti institucije u Republici Srpskoj će imati na raspolaganju strategiju i akcioni plan sa ambicioznim strateškim i tematskim ciljevima, sa jasno definisanim, dogovorenim i usvojenim mjerama za narednih 10 godina - pojasnila je Golićeva.\nOna je dodala da je ovaj dokument usmjeren na jačanje okvira za kreiranje politika u ovoj oblasti.\n- Riječ je o veoma kompleksnom i sveobuhvatnom dokumentu o čemu govori činjenica da će ovaj dokument obuhvatiti sedam EU oblasti politike životne sredine i to voda, otpad, biološka raznolikost i očuvanje prirode, kvalitet vazduha, klimatske promjene i energetika, hemijska bezbjednost i buka, upravljanje resursima i upravljanje životnom sredinom - navela je Golićeva.\nGolićeva je naglasila da je za uspješnu realizaciju ESAP-a, na bazi kvalitetne analize stanja, potrebno utvrditi jasne ciljeve i preporuke u realnim vremenskim intervalima na kojima će biti zasnovan akcioni plan kojim se i ostvaruje realizacija Strategije.\nPotrebno je, tvrdi Golićeva, konstantno raditi na jačanju kapaciteta domaćih institucija, organizacija i mreža iz oblasti životne sredine.\n- Neophodno je da se u javnosti stvori razumijevanje da je sektor zaštite životne sredine izvanredan razvojni resurs i da može da doprinese ekonomskom razvoju, ali i svijest da će pitanja ekologije biti sve češće preduslov za pronalazak sredstava na međunarodnom finansijskom tržištu i od međunarodnih donatora - rekla je Golićeva.\nPrema njenim riječima, predstoji ogroman posao na stvaranju visoko razvijene svijesti o važnosti zaštite životne sredine u najširoj javnosti, ali i među privrednicima i potencijalnim zagađivačima, kao i jačanje interresorne koordinacije na svim nivoima.\nGolićeva je navela da se ovaj projekat finansira donatorskim sredstvima Kraljevine Švedske, dok strategije rade međunarodni eksperti iz Štokholmskog instituta za životnu sredinu.


Najava rekonstrukcije oba crnogorska aerodroma i vodni gejt u Tivtu - Avio Portal\nDecember 21, 2021 December 20, 2021 Redakcija\t0 Comments\tAerodromi Crne Gore, Đoković, Nebojša, odbor\nIpak, Predsjednik Odbora direktora Aerodroma Crne Gore, Nebojša Đoković, izražava nadu da će ovu godinu završiti na nuli ili sa nekim malim dobitkom. Po njegovim rječima, u ovoj godini aerodromi Podgorica i Tivat su opslužili 8.404 aviona što čini 82% u odnosu na 2019.godinu, a kada su u pitanju putnici – 1.194.349 putnika ili 49% u odnosu na 2019.godinu.\nU Aerodromima Crne Gore se nadaju da će sljedeća godina biti godina investicija, a o budućim planovima gospodin Đoković najavljuje planove za rekonstrukciju objekata u Podgorici i Tivtu, investicije na polju poboljšanja tehničkih sredstava i opreme a naročito ističe planove za optimizaciju opterećenja i obuku kadra.\nIako se u svim planovima razvoja aerodroma Tivat do sada pominjala (i još uvijek stoji) izgradnja vodnog terminala, ne samo da do realizacije ovog razvojnog segmenta aerodroma Tivat nije došlo već je nedostajala i realizija rješavanja mnogo bitnijih problema. Ipak, ovoga puta novu nadu za napredak daje najava saradnje Aerodroma Crne Gore, primorskih opština i Ministarstva kapitalnih investicija. Pored najave ove saradnje kao krucijalne, gospodin Đoković ističe važnost vodnog gejta kao pomoć “našim putnicima i turistima, kad slete na tivatski aerodrom, da se bezbjedno i brzo, a i turistički interesantno, prebace na neku lokaciju na primorju i zaobiđu onu gužvu koja je neizbježna u julu i avgustu mjesecu”.\nVodni gejt (Tivat SkyPier) se pominje u planskim dokumentima razvoja aerodroma Tivat kao varijanta za javni prevoz putnika morskim putem, uključujući i pristupne saobraćajnice. Uz njega pominje se i izgradnja Marine Air Terminala (MAT) u neposrednoj blizini vodnog terminala za prijem putnika koji za dolazak na aerodrom koriste prevoz morskim putem. Više detalja o planskim dokumentima i načinu izvođenja vodnog gejta možete pročitati u našem tekstu “U kom pravcu se razvija aerodromska infrastruktura Crne Gore”\nA koje još probleme ima aerodrom Tivat pisali smo u drugoj polovini aprila, u intervjuu sa tadašnjim direktorom Radovanom Marićem pod nazivom “Tivat neće da se preda”. Taj intervju bi mogao i morao biti dobra osnova za rješavanje samo nekih od gorućih problema, prije nego se krene dalje naprijed.\nRadovan Marić: Tivat neće da se preda\n← Šta je “Ugovor o otvorenom nebu” i zašto je Rusija povukla svoj potpis?\nAir Serbia pokreće subvencionisane linije iz Niša i Kraljeva →


Vreme 1558 - Velikani: U nama zamiriso bagren beo\n...gradonačelnik Antonije di Bišelje i Andrijana Ružić;...\nPo povratku u Italiju, Paola i ja nastavljamo sa radom na katalogu, arhitekta Marko Pazijan nam predočava planimetriju staklene bašte, naglašenu crvenim detaljima enterijera koji asociraju na naziv izložbe "O bunkeru i ružama" i na prolivenu krv vojnika u Velikom ratu. Paola predlaže da angažujemo jednog srpskog i jednog italijanskog glumca koji bi snimili svoje glasove dok čitaju pesmu Priča, svako na svom jeziku. Kontaktiram Gorana Šušljika, glumca formiranog u JDP-u, jer jedino njegov duboki glas može na pravi način da ozvuči ovu pesmu. On mi, radostan, šalje tri verzije izvedbe, uz poruku: "Ova pesma mi je oduvek omiljena, kao da si znala." Interpretacija italijanskog glumca Luiđina Miora nimalo ne zaostaje za Šušljikovom, a njihove glasove prati odlomak Sonate u b-molu, P110 za violinu i klavir Otorina Respigija iz 1917. godine.\n...naslovna strana kataloga\n...i Priča (za uvećanu sliku desni klik pa »view image«)


Đorđević: Poslodavci da primenjuju sve mere bezbednosti i zdravlja na radu\n► Đorđević: Poslodavci da primenjuju sve mere bezbednosti i zdravlja na radu\nMinistar za rad, zapošljavanje, boračka i socijalna pitanja Zoran Đorđević pozvao je danas na poslodavce u Srbiji da budu odgovorni i primenjuju sve mere bezbednosti i zdravlja na radu propisane zakonom.\nĐorđević traži od poslodavaca da taj apel shvate ozbiljno jer je, kako je rekao, jedan jedini radnik za srpsku privredu suviše dragocen da bi stradao u nesreći povezanoj sa neadekvatnim uslovima rada ili zbog toga što mu je radno mesto nedovoljno obezbeđeno."Vlada Srbije odlučna je u nameri da svaki slučaj nemara i ugrožavanja bezbednosti zaposlenih u skladu sa zakonom do kraja ispita i utvrdi u najkraćem mogućem roku, a da se odgovorni procesuiraju i posluže kao primer, koji će imati za cilj da poslodavce odvrati od takvih postupaka", kazao je Đordević.\nOn je na konferenciji "Sprečavanje izlaganja opasnim supstancama" u Skupštini grada Beograda kazao ;da su bezbedni uslovi rada na svakom radnom mestu imperativ i najviši cilj do koga se mora doći bez odlaganja i izgovora.\nNaveo je da se tom cilju teži ne samo zbog dostizanja evropskih standarda, već i zato što se Srbija poput zemalja iz okruženja susreće sa sve većim odlivom radnika i negativnim prirodnim priraštajem, koji se ne mogu kompenzovati.\n"Iako su se u proteklom periodu mogli dogoditi propusti na tom planu u pravom redu jer se nadležne inspekcijske službe u prošloj deceniji nisu susretale sa velikim brojem gradilišta i sve većim brojem novih radnih mesta, koja su omogućena reformskom politikom sprovođenom u poslednje četiri godine, moramo učiniti na retkim neprijanim iskustvima koja su potresla javnost i bacila senku na uspešan privredni oporavak naše zemlje", kazao je Đorđević.\nMinistar je kazao da svaki radnik u Srbiji može biti uveren u to da Ministarsvo za rad, boračka i socijalna pitanja misli i brine o njemu i njegovoj bezbednosti na radnom mestu.\n"Radnici su najveći resurs koji imamo. Oni, koji svakodnenvno grade našu zemlju, zaslužuju našu pažnju", kazao je Đorđević.\nIstičući da su slučajevi stradanja radnika posledica nemara poslodavca, Đorđević je kazao da će Ministarstvo na čijem je čelu učiniti sve da radnike izvuče iz tame i predstavi javnosti ko su ti poslodavci koji to čine.\n"To će biti prošlost Srbije, koja želi u EU i koja će kad uđe u EU biti primer svima kako se ophodimo prema našim radnicima", kazao je ministar.\nOn je učesnicima konferencije iz Evropske agencije za bezbednost i zdravlje na radu poručio da Srbija neće imati kompromisa za one koji rade mimo zakona, podsećajući da od 2017. godine Srbija sprovodi filozofiju većeg nadzora inspekcija i kako bi se bezbednost i zaštita na radu podigla na što viši nivo.\n"Oni koji nadalje budu zanemarivali značaj bezbednosti i zdravlja na radu svojih zaposlenih dovešće u pitanje spostveni položaj i njihov opsatanak", kazao je Đorđević.\nKonferenciju "Sprečavanje izlaganja opasnim supstancama" organizovala je Uprava za bezbednost i zdravlje na radu, u saradnji sa Evropskom agencijom za bezbednost i zdravlje na radu, kako bi se pidigla svest o značaju bezbednosti i zdravlja na radu.\nMinistar za rad, zapošljavanje, boračka i socijalna pitanja Zoran Đorđević izjavio je danas da je ove godine programskim konkursom za poboljšanje položaja osoba sa invaliditetom u Srbiji...\nĐorđević: Investicije Holandije pokazatelj povoljnog okruženja za ulaganje u Srbiji\nMinistar za rad, zapošljavanje, boračka i socijalna pitanja Zoran Đorđević rekao je danas u razgovoru sa ambasadorom Holandije Hendrikom van den Dolom da su investicije Holandije, koja je...\nMinistar za rad, zapošljavanje, boračka i socijalna pitanja Zoran Đorđević danas je izjavio da je u Srbiji kao i u regionu zbog ekonomske migracije sve veći problem nedostatak radne snage...\nĐorđević: Iz Srbije najviše odlaze mladi, ali imamo plan da se smanji ekonomska migracija\nMinistar za rad, zapošljavanje, boračka i socijalna pitanja Zoran Đorđević izjavio je danas da iz Srbije najviše odlaze mladi između 15 i 24 godine, ali da država ima plan kako da smanji...\nMinistar za rad, zapošljavanje, boračka i socijalna pitanja Zoran Đorđević izjavio je danas da je Vlada Srbije u ovoj godini izdvojila 270 miliona dinara za unapređenje položaja osoba sa...\nObnovom Parka prijateljstva završena je dvogodišnja rekonstrukcija parka Ušće, izjavio je danas zamenik gradonačelnika Beograda Goran Vesić i najavio uređenje leve obale Save, od Brankovog mosta do Ušća, i desne obale Dunava.\nSavez za Srbiju uputio je danas otvoreno pismo patrijarhu Srpske pravoslavne crkve (SPC) Irineju u kome se ocenjuje da je "negativna ocena" koju je patrijarh izneo o protestima u Srbiji "direktno mešanje u dnevno-politička pitanja i otvoreno stajanje na stranu vlasti".\nVulin i Mojsilović na pomenu žrtvama NATO bombardovanja\nMinistar odbrane Aleksandar Vulin i načelnik Generalštaba Vojske Srbije Milan Mojsilović prisustvovali su parastosu za žrtve NATO bombardovanja, koji je služen danas u Kapeli Svetog Đorđa u kasarni "Banjica 2".\nNagle promene temperature loše utiču na srčane bolesnike i izazivaju variranje krvnog pritiska\nU poslednjih nedelju dana Odeljenje za prijem i zbrinjavanje hitnih stanja prokupačke bolnice "Dr Aleksa Savić" beleži povećan broj pacijenata koji se javljaju lekru zbog srčanih tegoba i povišenog krvnog pritiska, kazala je agenciji Beta portparol bolnice Natali Nikolić.\nOd početka sezone do 17. marta umrlo je 63 osobe od oboljenja koji se mogu dovesti u vezu sa gripom, a kod 153.053 osobe registrovana su oboljenja slična gripu, objavljeno je na sajtu Instituta za javno zdravlje Srbije "Dr Milan Jovanović Batut".Po današnjoj oceni "Batuta", registruje se nizаk intеnzitеt аktivnоsti virusа gripа.\nVlada Kosova smenila je danas zamenicu ministra pravde Vesnu Mikić, inače članicu Srpske liste, nakon što je na Fejsbuku napisala da je NATO agresija na SR Jugoslaviju predstavljala "namerno planiran genocid" koji je, kako je navela, usledio posle "decenije borbe protiv albanskih terorista", preneo je portal Košev.


Vakcinacija Banjalučana starijih od 65 u petak bez zakazivanja termina - BIGportal.ba\n21 Aprila, 2021 21 Aprila, 2021 01334\nU hali Banjalučkog velesajma u petak 23.aprila biće organizovana vakcinacija bez prethodnog pozivanja i naručivanja za termin vakcinacije, saopštio je Dom zdravlja Banjaluka.\n“Svi građani Banjaluke stariji od 65 godina koji su zainteresovani za vakcinaciju protiv Covid-19 mogu se u petak, 23.04.2021. godine, bez prethodnog zakazivanja termina, vakcinisati u hali Banjalučkog velesajma”, navedeno je u saopštenju.\nKako se dodaje, vakcinacija protiv korona virusa će se odvijati u periodu od 11 do 15 časova vakcinom proizvođača AstraZeneca.\n“Ključne mjere za zaštitu od zaražavanja virusom Sars-Cov-2 koji izaziva bolest COVID-19 su nošenje maski, higijena ruku i održavanje fizičkog rastojanja među osobama od najmanje dva metra”, podsjećaju u saopštenju.\nKako dodaju, u cilju zaštite sebe i drugih, ove mjere moraju da primjenjuju i osobe koje su preležale Covid-19, kao i one koje su se vakcinisale sa jednom ili obje doze vakcine protiv kovida-19.


Sudije i sudijski pomoćnici privrednih sudova završili obuku za medijatore | Partneri Srbija\nHome › Izdvajamo › Sudije i sudijski pomoćnici privrednih sudova završili obuku za medijatore\nSudije i sudijski pomoćnici privrednih sudova završili obuku za medijatore\nBy Partneri • 23. октобар 2017.\nU okviru projekta „Medijacija u privrednim sporovima u Srbiji”, koji Partneri za demokratske promene Srbija sprovode u saradnji sa Privrednom komorom Srbije i Pravosudnom akademijom, a uz podršku Evropske banke za obnovu i razvoj (EBRD) i Investicionog fonda Ujedinjenog Kraljevstva u periodu od 17. do 21. oktobra 2017, održana je akreditovana Osnovna obuka za posrednike – medijatore, u skladu sa Pravilnikom o programu obuke za posrednika („Službeni glasnik RS” 146/14). Obuka je održana u prostorijama Privrednog apelacionog suda u Beogradu.\nUčesnici ove obuke bili su sudije i sudijski pomoćnici Privrednog apelacionog suda u Beogradu, kao i Višeg suda u Pančevu. Na kraju obuke polaznicima su dodeljena Uverenja o završenoj osnovnoj obuci za posrednika, što je jedan od uslova za dobijanje Dozvole za posredovanje i sticanje prava na upis u Registar posrednika pri Ministarstvu pravde Republike Srbije.\nKroz seriju predavanja i interaktivnih radionica i vežbi, 22 polaznika imalo je priliku da se upozna sa pravnim okvirom za primenu medijacije u Srbiji, regionalnim iskustvima i međunarodnim standardima u ovoj oblasti, savlada osnovne veštine komunikacije, upravljanja konfliktima i pregovaranja, detaljno se bavi fazama postupka medijacije, razmotri najvažnija etička pitanja. Svi učesnici imali su priliku da se oprobaju u ulozi medijatora kroz simulacije hipotetičkih slučajeva. Tokom obuke predstavljeni su i analizirani primeri iz prakse medijatora u Srbiji, Velikoj Britaniji i SAD, kao i najvažniji izvori i resursi iz međunarodne medijacijske prakse. Takođe, zahvaljujući učešću eksperta iz Slovenije, Maše Kociper, kao jednog od trenera obuke, učesnici su bili u prilici da se upoznaju i sa bogatom medijaciskom praksom u Sloveniji.\nPredavači na treningu bili su Maša Kociper, Dragana Ćuk Milankov i Jelena Arsić.\nOvo je druga obuka održana u okviru dvogodišnjeg projekta, a u cilju obučavanja 60 sudija i sudijskih pomoćnika privrednih sudova u Srbiji.\nCategorised in: Izdvajamo, Medijacija, Medijacija u privredi u Srbiji, PROJEKTI, VESTI, Некатегоризовано\n« Partneri Srbija akreditovani od strane MDULS-a\nAnaliza činilaca zakonitog i nezakonitog poslovanja (analiza od značaja za inspekcijski nadzor) »